
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΤΕΥΧΟΣ ΠΡΩΤΟ Αρ. Φύλλου 17 

7 Φεβρουάριου 2006 

Το παρόν ΦΕΚ επανεκτυπώθηκε λόγω σφαλμάτων στο π.δ. 20. 

ΠΕΡΙΕΧΟΜΕΝΑ μίας και Οικονομικών, Εσωτερικών, Δημόσιας Διοίκησης 

- και Αποκέντρωσης και Ανάπτυξης, αποφασίζουμε: 

ΠΡΟΕΔΡΙΚΑ ΔΙΑΤΑΓΜΑΤΑ ΜΕΡΟΣ ΠΡΩΤΟ 


20. Οργανισμός Επιτροπής Εποπτείας Ιδιωτικής 

Ασφάλισης. 1 

21. Σύσταση Διεύθυνσης Ποιότητας και Αποδοτικό- 

τητας και Τμήματος Προσβασιμότητας Ατόμων 
με Αναπηρίες στο Υπουργείο Υγείας και Κοινω¬ 
νικής Αλληλεγγύης 2 


ΠΡΟΕΔΡ ΙΚΑ ΔΙΑΤ ΑΓΜΑΤΑ 

(ΐ) 

ΠΡΟΕΔΡΙΚΟ ΔΙΑΤΑΓΜΑ ΥΠ’ ΑΡΙΘΜ. 20 

Έχοντας υπόψη: 

1. Τις διατάξεις: 

α. Του ν. 3229/2004 «Εποπτεία της ιδιωτικής ασφάλι¬ 
σης, εποπτεία και έλεγχος τυχερών παιχνιδιών, εφαρ¬ 
μογή των Διεθνών Λογιστικών Προτύπων και άλλες δι¬ 
ατάξεις» (ΦΕΚ Α' 38) και ιδίως το άρθρο 10 παρ. 1 του 
νόμου αυτού. 

β. Του άρθρου 90 του «Κώδικα Νομοθεσίας για την 
Κυβέρνηση και τα Κυβερνητικά Όργανα», που κυρώθηκε 
με το άρθρο πρώτο του π. δ/τος 63/2005 (ΦΕΚ Α' 98). 

2. Την υπ’ αριθμ. 49016/ΔΙΟΕ/283/13.12.2004 απόφαση 
του Υπουργού Οικονομίας και Οικονομικών «Συγκρότηση 
του Διοικητικού Συμβουλίου της «Επιτροπής Εποπτείας 
Ιδιωτικής Ασφάλισης (ΕΠ.Ε.Ι.Α.)» (ΦΕΚ Β' 1887). 

3. Το γεγονός ότι από τις διατάξεις του παρόντος 
διατάγματος, προκαλείται δαπάνη σε βάρος του προϋ¬ 
πολογισμού του Νομικού Προσώπου της ΕΠ.Ε.Ι.Α. ύψους 
ενός εκατομμυρίου διακοσίων χιλιάδων ευρώ (1.200.000 
€), περίπου, για το έτος 2006 και τριών εκατομμυρίων 
ευρώ (3.000.000 €), περίπου, για καθένα από τα επόμενα 
οικονομικά έτη. 

Για την ανωτέρω δαπάνη έχει εγγράφει πίστωση στον 
προϋπολογισμό του νομικού προσώπου ύψους ενός 
εκατομμυρίου διακοσίων χιλιάδων ευρώ (1.200.000 €), 
ο οποίος εγκρίθηκε από το Δ.Σ της ΕΠ.Ε.Ι.Α κατά τη 
συνεδρίαση 33/16.11.2005, καθώς και με την απόφαση του 
Υπουργού Οικονομίας και Οικονομικών αριθμ. 48165/Β' 
2465/21.12.2005. 

4. Την υπ’ αριθμ. 315/2005 γνωμοδότηση του Συμβουλί¬ 
ου της Επικράτειας, με πρόταση των Υπουργών Οικονο- 


Άρθρο 1 

Αποστολή της Επιτροπής Εποπτείας Ιδιωτικής 
Ασφάλισης 

1. Σκοπός της Επιτροπής είναι η εποπτεία των ασφα¬ 
λιστικών επιχειρήσεων με έδρα την Ελλάδα, των υπο¬ 
καταστημάτων τους στο εξωτερικό και της λειτουργίας 
αυτών με καθεστώς ελεύθερης παροχής υπηρεσιών, 
καθώς και των αλλοδαπών ασφαλιστικών επιχειρήσεων 
που δραστηριοποιούνται στην Ελλάδα, είτε υπό κα¬ 
θεστώς εγκατάστασης είτε υπό καθεστώς ελεύθερης 
παροχής υπηρεσιών καθώς και των διαμεσολαβητών 
στις ασφαλίσεις. 

Η εποπτεία, η οποία αποσκοπεί στη διασφάλιση των 
συμφερόντων των ασφαλισμένων και δικαιούχων απο¬ 
ζημίωσης από ασφάλιση, στην εμπέδωση κλίματος 
εμπιστοσύνης των καταναλωτών και στην ανάπτυξη 
του θεσμού της ιδιωτικής ασφάλισης, περιλαμβάνει 
ιδίως τον έλεγχο της τήρησης των διατάξεων περί πε¬ 
ριθωρίου φερεγγυότητας, τεχνικών αποθεμάτων και τη 
γενικότερη αξιολόγηση της οικονομικής κατάστασης, 
των συστημάτων εσωτερικού ελέγχου και διαχείρισης 
κινδύνων και των προοπτικών βιωσιμότητας των επο¬ 
πτευόμενων ασφαλιστικών επιχειρήσεων, καθώς και τον 
έλεγχο της εφαρμογής στον ασφαλιστικό τομέα των 
διατάξεων περί νομιμοποίησης εσόδων από παράνομες 
δραστηριότητες. 

2. Γ ια τους σκοπούς του παρόντος στις ασφαλιστικές 
επιχειρήσεις περιλαμβάνονται και οι αντασφαλιστικές 
επιχειρήσεις, (άρθρο 2 του Ν. 3229/2004). 

ΜΕΡΟΣ ΔΕΥΤΕΡΟ 

ΔΙΑΡΘΡΩΣΗ - ΑΡΜΟΔΙΟΤΗΤΕΣ ΥΠΗΡΕΣΙΩΝ 

ΚΕΦΑΛΑΙΟ Α' 

ΒΑΣΙΚΗ ΔΙΑΡΘΡΩΣΗ 

Άρθρο 2 

Η Επιτροπή Εποπτείας της Ιδιωτικής Ασφάλισης δι¬ 
αρθρώνεται ως εξής: 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΠΡΩΤΟ) 


1. Διοικητικό Συμβούλιο 

α. Γραφείο Προέδρου Διοικητικού Συμβουλίου 
β. Γ ραμματεία Διοικητικού Συμβουλίου (ΔΣ) και Γ ενικού 
Διευθυντή (ΓΔ) 

2. Υπηρεσίες 

α. Διεύθυνση Διοικητικής Εποπτείας 
β. Διεύθυνση Χρηματοοικονομικής Εποπτείας 
γ. Διεύθυνση Εποπτείας Διαμεσολαβητών 
δ. Διεύθυνση Διοικητικών και Οικονομικών υπηρεσι¬ 
ών 

ε. Διεύθυνση Τεκμηρίωσης και Πληροφορικής 
στ. Νομική Υπηρεσία 

ζ. Γ ραφείο Ευρωπαϊκών και Διεθνών Θεμάτων 
η. Γ ραφείο Εσωτερικού Ελέγχου 
θ. Γραφείο Τύπου και Δημοσίων Σχέσεων 

Άρθρο 3 

Γ ραφείο προέδρου 

Το Γραφείο Προέδρου του Διοικητικού Συμβουλίου 
της Επιτροπής είναι αρμόδιο για την τήρηση και διεκ¬ 
περαίωση της αλληλογραφίας του, για τον προγραμ¬ 
ματισμό των συναντήσεων, επισκέψεων, επαφών του, τη 
γραμματειακή εξυπηρέτηση, καθώς και για κάθε άλλο 
θέμα που υποβοηθά την άσκηση των καθηκόντων του, 
σύμφωνα με την ισχύουσα νομοθεσία. 

Άρθρο 4 

Γ ραμματεία Διοικητικού Συμβουλίου (ΔΣ) 
και Γ ενικού Διευθυντή (Γ Δ) 

Η Γ ραμματεία ΔΣ και ΓΔ είναι αρμόδια για την γραμ¬ 
ματειακή εξυπηρέτηση του Διοικητικού Συμβουλίου και 
του Γ ενικού Διευθυντή, για την τήρηση και φύλαξη των 
Πρακτικών του ΔΣ, για την τήρηση και διεκπεραίωση 
της αλληλογραφίας του Γ ενικού Διευθυντή και Δ.Σ. και 
για τον προγραμματισμό των συναντήσεων, επισκέψεων 
και επαφών τους, καθώς και για κάθε άλλο θέμα που 
υποβοηθά την άσκηση των καθηκόντων, όπως αναφέ- 
ρονται στο άρθρο 8 του νόμου 3229/2004. 

Άρθρο 5 

Διεύθυνση Διοικητικής Εποπτείας 

1. Η Διεύθυνση Διοικητικής Εποπτείας αποτελείται 
από τα εξής τμήματα: 

α. Τμήμα Διοικητικής Εποπτείας Ασφαλιστικών Επι¬ 
χειρήσεων 

β. Τμήμα Ρυθμίσεων Διοικητικής Εποπτείας 
γ. Τμήμα Μητρώου Ασφαλιστικών Επιχειρήσεων και 
Ελέγχου Ασφαλιστικών Εκκαθαρίσεων 

2. Οι αρμοδιότητες της παραπάνω Διεύθυνσης κατα- 
νέμονται στα τμήματα ως εξής: 

α. Τμήμα Διοικητικής Εποπτείας Ασφαλιστικών Επι¬ 
χειρήσεων. 

Το τμήμα αυτό έχει τις εξής αρμοδιότητες: 

- Συλλέγει και εξετάζει τα προβλεπόμενα από το νόμο 
στοιχεία και εισηγείται, λαμβάνοντας υπόψη την έκθεση 
ελέγχου της Διεύθυνσης Χρηματοοικονομικής Εποπτεί¬ 
ας, για τη χορήγηση, σύμφωνα με το νόμο, της άδειας 
λειτουργίας των ασφαλιστικών επιχειρήσεων. 

- Εισηγείται για την καταλληλότητα των μετόχων ή 
προσώπων που σκοπεύουν να αποκτήσουν ειδική συμ¬ 
μετοχή σε ασφαλιστικές επιχειρήσεις, καθώς και των 
προσώπων που τις διοικούν. 


- Συλλέγει και εξετάζει τα προβλεπόμενα από το νόμο 
στοιχεία και σε συνεργασία με τη Διεύθυνση Χρηματο¬ 
οικονομικής Εποπτείας, εισηγείται στο Δ.Σ. της ΕΠ.Ε.Ι.Α 
για τη χορήγηση και ανάκληση της άδειας σύστασης, 
την έγκριση της επέκτασης άδειας των ασφαλιστικών 
επιχειρήσεων, τροποποιήσεων του καταστατικού τους, 
συγχωνεύσεων, διασπάσεων και μεταφοράς χαρτοφυ¬ 
λακίου. Μετά τη σχετική έγκριση του Δ.Σ ο σχετικός 
φάκελος διαβιβάζεται στον αρμόδιο για την εφαρμογή 
των διατάξεων του κ.ν. 2190/1920 Υπουργό Ανάπτυξης. 

- Ελέγχει μέσα στα πλαίσια της ασφαλιστικής νομο¬ 
θεσίας, όλα τα σύμφωνα με τη νομοθεσία περί Ανω¬ 
νύμων Εταιρειών υποβαλλόμενα στοιχεία, σχετικά με 
τις ετήσιες κι ενοποιημένες οικονομικές καταστάσεις, 
καθώς και τις αποφάσεις των αρμόδιων οργάνων κάθε 
ασφαλιστικής εταιρείας. Μετά τον έλεγχο ο σχετικός 
φάκελος διαβιβάζεται στον αρμόδιο για την εφαρμογή 
των διατάξεων του κ.ν. 2190/1920 Υπουργό Ανάπτυξης. 

- Συλλέγει και εξετάζει τα προβλεπόμενα από το νόμο 
στοιχεία και προβαίνει στις απαραίτητες γνωστοποι¬ 
ήσεις προς τις εποπτικές αρχές των άλλων κρατών 
μελών της Ευρωπαϊκής Ένωσης, για την ίδρυση υποκα¬ 
ταστημάτων ελληνικών ασφαλιστικών επιχειρήσεων ή 
λειτουργίας αυτών με καθεστώς Ελεύθερης Παροχής 
Υπηρεσιών σε άλλα κράτη - μέλη. 

- Συλλέγει, παρακολουθεί και ελέγχει τις γνωστοποι¬ 
ήσεις ασφαλιστικών επιχειρήσεων κρατών - μελών της 
ΕυρωπαϊκήςΈνωσης, για την ίδρυση υποκαταστημάτων 
τους ή τη λειτουργία τους με καθεστώς Ελεύθερης 
Παροχής Υπηρεσιών στην Ελλάδα. 

- Συλλέγει και εξετάζει τα προβλεπόμενα από το νόμο 
στοιχεία και εισηγείται τη χορήγηση άδειας ίδρυσης 
στην Ελλάδα υποκαταστημάτων ασφαλιστικών επι¬ 
χειρήσεων τρίτων εκτός ΕυρωπαϊκήςΈνωσης χωρών, 
καθώς και επέκτασης των εργασιών ασφαλιστικών 
επιχειρήσεων με έδρα στην Ελλάδα σε τρίτες εκτός 
ΕυρωπαϊκήςΈνωσης χώρες. 

- Παρακολουθεί την εφαρμογή της νομοθεσίας και τη 
λειτουργία των ασφαλιστικών επιχειρήσεων και ζητά 
την υποβολή κάθε στοιχείου, περιοδικά ή κατά περίπτω¬ 
ση, αναγκαίου για την άσκηση του ελέγχου στα πλαίσια 
των αρμοδιοτήτων του παρόντος άρθρου. 

- Συλλέγει και εξετάζει τα προβλεπόμενα από το νόμο 
στοιχεία σε συνεργασία με τις άλλες διευθύνσεις και 
εισηγείται την ανάκληση άδειας λειτουργίας ασφαλι¬ 
στικών επιχειρήσεων. 

- Συνεργάζεται με τις άλλες Διευθύνσεις της ΕΠ.Ε.Ι.Α. 
κατά τη διεξαγωγή τακτικών ή εκτάκτων ελέγχων των 
ασφαλιστικών επιχειρήσεων. 

- Εισηγείται την επιβολή των προβλεπομένων από 
την κείμενη ασφαλιστική νομοθεσία προστίμων, πει¬ 
θαρχικών ποινών και λοιπών διοικητικών κυρώσεων σε 
περιπτώσεις μη συμμόρφωσης προς τις υφιστάμενες 
διατάξεις, στα πλαίσια των αρμοδιοτήτων του παρό¬ 
ντος άρθρου. 

β. Τμήμα Ρυθμίσεων Διοικητικής Εποπτείας 

Το τμήμα αυτό έχει τις εξής αρμοδιότητες: 

- Συνεργάζεται με τις άλλες Διευθύνσεις της ΕΠ.Ε.Ι.Α. 
για την προώθηση κανονιστικών ρυθμίσεων, για την 
εξειδίκευση των κριτηρίων χορήγησης αδειών λειτουρ¬ 
γίας ασφαλιστικών επιχειρήσεων, καθώς και για την 
τροποποίηση και συμπλήρωση του λειτουργικού και θε¬ 
σμικού πλαισίου της ιδιωτικής ασφάλισης, σύμφωνα με 

τα οριζόμενα στις διατάξεις των περιπτώσεων α), γ) και 
δ) της παραγράφου 1 του άρθρου 3 του ν. 3229/2004. 

- Παρακολουθεί τις διεθνείς εξελίξεις, συνεργάζεται 
με τις αρμόδιες εποπτικές αρχές των άλλων κρατών- 
μελών της Ευρωπαϊκής Ένωσης και του Ευρωπαϊκού 
Οικονομικού Χώρου και ανταλλάσσει με αυτές κάθε 
έγγραφο και κάθε πληροφορία χρήσιμη για την άσκηση 
της εποπτείας 

- Συμμετέχει σε διεθνή όργανα για θέματα διοικητικής 
εποπτείας των ασφαλιστικών επιχειρήσεων. 

- Συνεργάζεται με τις άλλες αρχές για την άσκηση 
της εποπτείας και ελέγχου στον ευρύτερο χρηματοοι¬ 
κονομικό τομέα, καθώς και με την Επιτροπή Ανταγωνι¬ 
σμού σε ό,τι αφορά ζητήματα εντοπισμού κατάχρησης 
δεσπόζουσας θέσης ή εναρμονισμένων πρακτικών. 

γ. Τμήμα Μητρώου Ασφαλιστικών Επιχειρήσεων και 
Ελέγχου Εκκαθαρίσεων. 

Το τμήμα αυτό έχει τις εξής αρμοδιότητες: 

- Τηρεί και παρέχει στοιχεία από το Μητρώο Ελληνι¬ 
κών και Αλλοδαπών Ασφαλιστικών Επιχειρήσεων. 

- Παρακολουθεί και ελέγχει την πορεία των Ασφαλι¬ 
στικών Επιχειρήσεων υπό εκκαθάριση. 

Άρθρο 6 

Διεύθυνση Χρηματοοικονομικής Εποπτείας 

1. Η Διεύθυνση Χρηματοοικονομικής Εποπτείας απο- 
τελείται από τα εξής τμήματα: 

α. Τμήμα Αναλογιστικού - Οικονομοτεχνικού Ελέγχου 
Ασφαλιστικών Επιχειρήσεων 

β. Τμήμα Ρυθμίσεων Αναλογιστικών - Οικονομοτεχνι¬ 
κών θεμάτων 

2. Οι αρμοδιότητες της παραπάνω Διεύθυνσης κατα- 
νέμονται στα τμήματα ως εξής: 

α. Τμήμα Αναλογιστικού - Οικονομοτεχνικού Ελέγ¬ 
χου. 

Το τμήμα αυτό έχει τις εξής αρμοδιότητες: 

- Ελέγχει και αξιολογεί το πρόγραμμα δραστηριότη¬ 
τας για τη χορήγηση άδειας λειτουργίας ασφαλιστικών 
επιχειρήσεων, την επέκταση αυτής σε άλλους κλάδους 
ασφάλισης καθώς και για την έγκριση συγχωνεύσεων. 

- Ελέγχει το σχηματισμό των τεχνικών αποθεμάτων 
(προβλέψεων) των ασφαλιστικών επιχειρήσεων και την 
κάλυψη (αντιλογισμό) αυτών με περιουσιακά στοιχεία 
ασφαλιστικής τοποθέτησης. 

- Ελέγχει τον υπολογισμό και τη συγκρότηση του 
περιθωρίου φερεγγυότητας, της προσαρμοσμένης φε- 
ρεγγυότητας καθώς και του εγγυητικού κεφαλαίου, 
σύμφωνα με τις υφιστάμενες διατάξεις και προς τούτο 
συλλέγει κάθε στοιχείο αναγκαίο για την άσκηση του 
ελέγχου. 

- Συμμετέχει από κοινού με τις άλλες εποπτικές αρχές 
του ευρύτερου χρηματοοικονομικού τομέα στον έλεγχο 
της προσαρμοσμένης φερεγγυότητας στο πλαίσιο της 
εποπτείας του χρηματοοικονομικού ομίλου. 

- Ελέγχει την καλή διοικητική και λογιστική οργάνωση, 
τις διαδικασίες εσωτερικού ελέγχου και παρακολουθεί 
την αντασφαλιστική πολιτική των ασφαλιστικών επι¬ 
χειρήσεων. 

- Εισηγείται την επιβολή σχεδίου οικονομικής ανασυ¬ 
γκρότησης, βραχυπρόθεσμης χρηματοδότησης, καθώς 
και προγράμματος χρηματοοικονομικής ανάκαμψης στις 
προβλεπόμενες από το νόμο περιπτώσεις και παρακο¬ 
λουθεί την εφαρμογή τους. 


- Ελέγχει την, σύμφωνα με το νόμο, άσκηση του κλά¬ 
δου ασφαλίσεων ζωής συνδεδεμένων με επενδύσεις. 

- Ελέγχει την τήρηση των αναλογιστικών αρχών και 
την επάρκεια των ασφαλίστρων, σύμφωνα με τις δια¬ 
τάξεις της κείμενης νομοθεσίας. 

- Παρακολουθεί την εφαρμογή της νομοθεσίας στα 
χρηματοοικονομικά θέματα και τη λειτουργία των 
ασφαλιστικών επιχειρήσεων και ζητά την υποβολή κάθε 
στοιχείου, περιοδικά ή κατά περίπτωση, αναγκαίου για 
την άσκηση του αναλογιστικού -τεχνικοοικονομικού 
ελέγχου. 

- Εισηγείται τη διεξαγωγή τακτικών ή εκτάκτων ελέγ¬ 
χων, τη διαδικασία και τα όργανα διεξαγωγής των ελέγ¬ 
χων αυτών. Προς το σκοπό αυτό δύναται να λαμβάνει 
υπόψη χρηματοοικονομικούς δείκτες, που αφορούν ιδί¬ 
ως τη φερεγγυότητα, αποθεματοποίηση, εισπραξιμότη- 
τα, αποζημιώσεις, κερδοφορία, επάρκεια επενδύσεων, 
συνολικού κινδύνου, αντασφάλισης. 

- Παρακολουθεί τις διεθνείς εξελίξεις επί χρηματο¬ 
οικονομικών θεμάτων, συνεργάζεται με τις αρμόδιες 
εποπτικές αρχές των άλλων κρατών- μελών της Ευ¬ 
ρωπαϊκής Ένωσης και του Ευρωπαϊκού Οικονομικού 
Χώρου και ανταλλάσσει με αυτές κάθε έγγραφο και 
κάθε πληροφορία χρήσιμη για την άσκηση του χρημα¬ 
τοοικονομικού ελέγχου, στα πλαίσια των αρμοδιοτήτων 
του παρόντος άρθρου. 

- Συμμετέχει σε διεθνή όργανα για θέματα χρηματο¬ 
οικονομικής εποπτείας. 

- Συνεργάζεται με τις άλλες αρχές για την άσκηση 
της εποπτείας και ελέγχου στον ευρύτερο χρηματοοι¬ 
κονομικό τομέα, την Επιτροπή Ανταγωνισμού, σε ό,τι 
αφορά ζητήματα εντοπισμού κατάχρησης δεσπόζου¬ 
σας θέσης ή εναρμονισμένων πρακτικών, καθώς και με 
την Επιτροπή Λογιστικής Τυποποίησης και Ελέγχου, σε 
ό,τι αφορά θέματα ποιότητας λογιστικών ελέγχων των 
εποπτευομένων. 

β. Τμήμα Ρυθμίσεων Αναλογιστικών - Χρηματοοικο¬ 
νομικών Θεμάτων 

Το τμήμα αυτό έχει τις εξής αρμοδιότητες: 

- Εισηγείται την επιβολή των προβλεπομένων από τη 
κείμενη νομοθεσία προστίμων και λοιπών διοικητικών 
κυρώσεων περιλαμβανομένων των μέτρων του άρθρου 
9 του ν.δ. 400/70, όπως ισχύει. 

- Εισηγείται την προώθηση κανονιστικών ρυθμίσε¬ 
ων επί αναλογιστικών - οικονομοτεχνικών θεμάτων και 
ελέγχων, σε συνεργασία με τις άλλες Διευθύνσεις της 
ΕΠ.Ε.Ι.Α., καθώς και την τροποποίηση και συμπλήρωση 
του λειτουργικού και θεσμικού πλαισίου της ιδιωτικής 
ασφάλισης, σύμφωνα με τα οριζόμενα στις περιπτώσεις 
γ), δ) και στ) της παραγράφου 1 του άρθρου 3 του ν. 
3229/2004. 

- Καταρτίζει μελέτες σε χρηματοοικονομικά θέματα 
της Ασφαλιστικής Αγοράς και ζητήματα παρακολούθη¬ 
σης της λειτουργίας της. 

Άρθρο 7 

Διεύθυνση Εποπτείας Διαμεσολαβητών 

1. Η Διεύθυνση Εποπτείας Διαμεσολαβητών αποτελεί- 
ται από τα εξής τμήματα: 

α. Τμήμα Μητρώου και Εκπαίδευσης 
β. Τμήμα Εποπτείας 

2. Οι αρμοδιότητες της παραπάνω Διεύθυνσης κατα- 
νέμονται στα τμήματα ως εξής: 

α. Τμήμα Μητρώου και Εκπαίδευσης 

Το τμήμα αυτό έχει τις εξής αρμοδιότητες: 

- Εισηγείται το περιεχόμενο και τον τρόπο τήρησης 
του οικείου Μητρώου, κατά κατηγορία διαμεσολαβητή, 
καθώς και του ενιαίου Μητρώου αυτών και εξασφαλίζει, 
μέσω της ηλεκτρονικής του σύνδεσης, την εύκολη και 
ταχεία πρόσβαση στα στοιχεία που περιλαμβάνονται 
σ’ αυτό. 

- Εισηγείται για κάθε θέμα σχετικό με την εκπαίδευ¬ 
ση των διαμεσολαβητών, ως πρόσθετης προϋπόθεσης 
εγγραφής στο οικείο Επιμελητήριο, για την άσκηση του 
επαγγέλματος τους, ιδίως το γνωστικό αντικείμενο (δι¬ 
δακτέα ύλη - διάρκεια), την πιστοποίηση κατοχής του 
γνωστικού αντικειμένου και την έκδοση σχετικών κα¬ 
νονιστικών πράξεων. 

- Συλλέγει, παρακολουθεί και ελέγχει τις γνωστο¬ 
ποιήσεις Εποπτικών Αρχών άλλων κρατών - μελών, για 
τη δραστηριοποίηση στην Ελλάδα αλλοδαπών διαμε¬ 
σολαβητών. 

- Ενημερώνει την Κεντρική Ένωση Επιμελητηρίων Ελ¬ 
λάδος με τα στοιχεία των αλλοδαπών διαμεσολαβητών 
που έχουν γνωστοποιήσει πρόθεση δραστηριοποίησης 
στην Ελλάδα. 

β. Τμήμα Εποπτείας 

Το τμήμα αυτό έχει τις εξής αρμοδιότητες: 

- Παρακολουθεί την εφαρμογή της νομοθεσίας περί 
διαμεσολαβητών, ζητά την υποβολή κάθε στοιχείου ανα¬ 
γκαίου για την άσκηση της εποπτείας και εισηγείται 
την επιβολή των προβλεπομένων από τη νομοθεσία 
προστίμων και λοιπών διοικητικών κυρώσεων, σε περι¬ 
πτώσεις μη συμμόρφωσης. 

- Εισηγείται την έκδοση κανονιστικών πράξεων σε 
θέματα εποπτείας διαμεσολαβητών, ιδίως όσον αφορά 
το περιεχόμενο των οικονομικών καταστάσεων, οικο¬ 
νομικών και άλλων στοιχείων καθώς και την υποβολή 
τους σε έλεγχο, εφόσον κριθεί αναγκαίο. Στο πλαίσιο 
αυτό δύναται να εισηγείται την επιβολή υποχρέωσης για 
τακτική υποβολή καταστάσεων από τις ασφαλιστικές 
επιχειρήσεις με τα ονόματα και λοιπά στοιχεία των 
διαμεσολαβητών, με τους οποίους συνεργάζονται. 

- Εισηγείται την υιοθέτηση Κανόνων Δεοντολογίας και 
κυρώσεων για παραβάσεις αυτών καθώς και την τρο¬ 
ποποίηση και συμπλήρωση του θεσμικού πλαισίου της 
διαμεσολάβησης στις συμβάσεις ιδιωτικής ασφάλισης. 

- Εισηγείται κατά τη διεξαγωγή τακτικών ή εκτάκτων 
ελέγχων ή κατά περίπτωση και όποτε τούτο κριθεί 
αναγκαίο, τον έλεγχο συμβάσεων ασφαλιστικών επι¬ 
χειρήσεων με διαμεσολαβητές, ως προς την ύπαρξη 
και το περιεχόμενό τους σύμφωνα με τις προβλέψεις 
του νόμου. 

- Συμμετέχει σε διεθνή όργανα για θέματα διαμεσο- 
λάβησης. 

Άρθρο 8 

Διεύθυνση Διοικητικών και Οικονομικών Υπηρεσιών 

1. Η Διεύθυνση Διοικητικών και Οικονομικών Υπηρεσιών 
αποτελείται από τα εξής τμήματα: 

α. Τμήμα Προσωπικού 

β. Τμήμα Οικονομικού 

γ. Τμήμα Γραμματείας και Διοικητικής Μέριμνας 

2. Οι αρμοδιότητες της παραπάνω Διεύθυνσης κατα- 
νέμονται στα τμήματα ως εξής: 

α. Τμήμα Προσωπικού 


Το τμήμα αυτό έχει τις εξής αρμοδιότητες: 

- Μεριμνά για τα ζητήματα που αφορούν τις διαδικα¬ 
σίες διορισμού, εξέλιξης και εν γένει υπηρεσιακής κατά¬ 
στασης του κάθε φύσης προσωπικού της Επιτροπής. 

- Χειρίζεται τα θέματα που αφορούν την προκήρυξη, 
το διορισμό, την πρόσληψη, τη μονιμοποίηση, τη μετά¬ 
ταξη, την τοποθέτηση, την απόσπαση και την εν γένει 
υπηρεσιακή κατάσταση και εξέλιξη του προσωπικού της 
Επιτροπής και εκδίδει τις σχετικές πράξεις. 

- Χειρίζεται τα θέματα που αφορούν τη χορήγηση 
των κάθε φύσης αδειών του παραπάνω προσωπικού, 
σύμφωνα με τις ισχύουσες διατάξεις και τις αποφάσεις 
των κατά περίπτωση αρμοδίων οργάνων και εκδίδει τις 
σχετικές πράξεις. 

- Εκδίδει τα πιστοποιητικά υπηρεσιακών μεταβολών 
του παραπάνω προσωπικού. 

- Εκδίδει τις πράξεις μισθολογικών κλιμακίων και επι¬ 
δομάτων, όπου απαιτούνται. 

- Εκδίδει πράξεις περικοπής αποδοχών. 

- Εκδίδει και θεωρεί βιβλιάρια νοσηλείας του παρα¬ 
πάνω προσωπικού και γενικά μεριμνά για τα θέματα 
ιατροφαρμακευτικής περίθαλψης αυτού. 

- Μελετά τα προβλήματα υπηρεσιακής κατάστασης 
του παραπάνω προσωπικού, εισηγείται προτάσεις για 
την επίλυσή τους και ενημερώνει σχετικά τους ενδια¬ 
φερομένους. 

- Τηρεί το μητρώο και τους ατομικούς φακέλους του 
παραπάνω προσωπικού και φροντίζει για τη συνεχή 
ενημέρωση αυτού. 

- Καταρτίζει τις συμβάσεις ανάθεσης κάθε φύσης 
έργου. 

- Συγκεντρώνει, συμπληρώνει και διαβιβάζει τα δικαιο- 
λογητικά συνταξιοδότησης και παρακολουθεί τα θέματα 
σύνταξης και ασφάλισης του παραπάνω προσωπικού. 

- Ελέγχει την προσέλευση και αποχώρηση προσω¬ 
πικού. 

- Εκδίδει μετά από έγκριση του Διοικητικού Συμ¬ 
βουλίου αποφάσεις για τη μετακίνηση του προέδρου, 
αντιπροέδρου, μελών του Διοικητικού Συμβουλίου και 
των υπαλλήλων στο εσωτερικό και στο εξωτερικό για 
εκτέλεση υπηρεσίας. 

- Εισηγείται τη συγκρότηση συμβουλίων και επιτρο¬ 
πών. 

- Μεριμνά για την εφαρμογή των διατάξεων πειθαρ¬ 
χικού δικαίου στο παραπάνω προσωπικό. 

- Μεριμνά για τη συγκρότηση των Υπηρεσιακών Συμ¬ 
βουλίων της Επιτροπής και καταρτίζει τον πίνακα των 
προς εξέταση θεμάτων και μεριμνά για την παροχή 
γραμματειακής υποστήριξης. 

β. Τμήμα Οικονομικού 

Τ ο τμήμα αυτό έχει τις εξής αρμοδιότητες: 

- Μεριμνά για τη συγκέντρωση και για την επεξεργα¬ 
σία των στοιχείων που είναι απαραίτητα για την κατάρ¬ 
τιση και για την αναμόρφωση του προϋπολογισμού. 

- Καταρτίζει ή τροποποιεί τον προϋπολογισμό της 
Επιτροπής και μεριμνά για την έγκριση του από το 
Διοικητικό Συμβούλιο, την έγκαιρη υποβολή του στα 
αρμόδια υπουργεία για έγκριση ή για την τροποποίησή 
του. 

- Μεριμνά για τη συγκέντρωση και υποβολή προτά¬ 
σεων στα αρμόδια υπουργεία και υπηρεσίες για τις 
πιστώσεις του επόμενου οικονομικού έτους, σε συνερ¬ 
γασία με τις αρμόδιες υπηρεσίες. 

- Παρακολουθεί την εκτέλεση του προϋπολογισμού 
και υποβάλει προτάσεις για την αντιμετώπιση των προ¬ 
βλημάτων που παρουσιάζονται κατά την εφαρμογή του. 
Εισηγείται την έγκριση των απαιτούμενων δαπανών από 
τα αρμόδια όργανα και υλοποιεί τις σχετικές αποφά¬ 
σεις. 

- Παρέχει βεβαιώσεις σχετικά με την ύπαρξη πιστώσε¬ 
ων για την εκτέλεση των δαπανών και για την έγκριση 
των διορισμών, εντάξεων, μετατάξεων, αποσπάσεων 
και προαγωγών του κάθε είδους προσωπικού της Επι¬ 
τροπής. 

- Εισηγείται τη λήψη των αναγκαίων μέτρων για την 
έγκαιρη χρηματοδότηση της Επιτροπής από το δημόσιο 
και τους άλλους φορείς. 

- Τηρεί τα αναγκαία βιβλία και στοιχεία επί της πο¬ 
ρείας των πληρωμών. 

- Συντάσσει τον απολογισμό και τον ισολογισμό για 
τον έλεγχο της οικονομικής διαχείρισης της Επιτροπής 
για το προηγούμενο έτος και θέτει την πρόταση στην 
διάθεση των δύο ορκωτών λογιστών, το πόρισμα των 
οποίων κοινοποιείται στον εποπτεύοντα Υπουργό. 

- Προβαίνει στη μισθοδοσία του κάθε είδους προ¬ 
σωπικού και στην καταβολή της αποζημιώσεως του 
προέδρου και των μελών του Διοικητικού Συμβουλίου 
της Επιτροπής. 

- Τηρεί το μισθολογικό μητρώο και χορηγεί ατομικά 
δελτία. 

- Χορηγεί στο προσωπικό βεβαιώσεις μισθολογικού 
περιεχομένου. 

- Προβαίνει στην αναγνώριση, εκκαθάριση και πληρω¬ 
μή προσθέτων αμοιβών και αποζημιώσεων. 

- Προβαίνει στην έγκαιρη καταβολή των ασφαλιστικών 
εισφορών προς το ΙΚΑ και σε κάθε άλλο ασφαλιστικό 
ταμείο. 

- Μεριμνά για τη μηχανογραφική επεξεργασία και ανά¬ 
λυση όλων των στοιχείων και δεδομένων, που αφορούν 
στη μισθοδοσία του προσωπικού της Επιτροπής. 

- Εισηγείται σε συνεργασία με τις Διευθύνσεις το 
ετήσιο πρόγραμμα προμηθειών της Επιτροπής και το 
υποβάλει για έγκριση στις αρμόδιες αρχές. 

- Παρακολουθεί την εκτέλεση του Ετήσιου Προγράμ¬ 
ματος Προμηθειών και υποβάλει τα σχετικά απολογι¬ 
στικά στοιχεία. 

- Μεριμνά για τις προμήθειες υλικού που απαιτού¬ 
νται για την επισκευή και συντήρηση κτιρίων και του 
εξοπλισμού, σύμφωνα με τις διατάξεις της κείμενης 
νομοθεσίας. 

- Προβαίνει στην κατάρτιση συμβάσεων προμηθειών 
και των συμβάσεων εκτέλεσης συναφών εργασιών σε 
συνεργασία με τη Νομική Υπηρεσία. 

- Φυλάττει τις εγγυητικές επιστολές συμμετοχής 
στους διαγωνισμούς. 

- Συντάσσει συγκεντρωτικές καταστάσεις των γενο- 
μένων προμηθειών. 

- Φροντίζει για τη λειτουργία αποθήκης για αναλώσιμα 
και μη υλικά. 

- Μεριμνά για τη συγκέντρωση του παλαιού και άχρη¬ 
στου υλικού και για την επισκευή του, εκποίησή του ή 
καταστροφή του, σύμφωνα με την κείμενη νομοθεσία. 

- Μεριμνά για την απογραφή και διασφάλιση της κι¬ 
νητής και ακίνητης περιουσίας της ΕΠ.Ε.Ι.Α. 

- Μεριμνά για τη συγκέντρωση και διασφάλιση των 
τίτλων κτήσης της ακίνητης περιουσίας και για την 


τήρηση κτηματολογίου, βιβλίου απογραφών και άλλων 
αναγκαίων βιβλίων και στοιχείων. 

- Τηρεί τα αναγκαία βιβλία και στοιχεία. 

- Μεριμνά για τη συγκέντρωση των δικαιολογητικών, 
για τον έλεγχο της νομιμότητας και πληρότητας αυτών 
και για την αναγνώριση - εκκαθάριση των παραπάνω 
δαπανών. 

- Εκδίδει χρηματικά εντάλματα πληρωμής και προ¬ 
πληρωμής και αποδίδει αυτά. 

- Μεριμνά για την υποβολή για έγκριση από το Ελεγκτι¬ 
κό Συνέδριο του απολογισμού και του ισολογισμού. 

- Αρχειοθετεί τα χρηματικά εντάλματα και τα παρα¬ 
στατικά. 

- Διαχειρίζεται τις πάγιες προκαταβολές. 

- Φυλάττει τα πρωτότυπα παραστατικά στοιχεία των 
λογιστικών πράξεων, κάθε σχετικού εγγράφου, στοιχεί¬ 
ου και στελέχους για κάθε ενέργεια του Τμήματος. 

- Μεριμνά για την έγκαιρη βεβαίωση και είσπραξη των 
εσόδων και προστίμων και για την έκδοση των σχετικών 
παραστατικών είσπραξης. 

- Ελέγχει τη νομιμότητα των εγγράφων των δικαιού¬ 
χων χρηματικών ενταλμάτων και εκδίδει τις έγγραφες 
εντολές για την εξόφληση των ενταλμάτων. 

- Είναι υπεύθυνο για τη διασφάλιση των χρημάτων, 
των αξιόγραφων και των λοιπών τιμαλφών, που φυλάσ¬ 
σονται στο ταμείο. 

- Προσδιορίζει το χρηματικό υπόλοιπο του ταμείου και 
συντάσσει την πράξη ελέγχου του ταμειακού υπολοίπου, 
σύμφωνα με την κείμενη νομοθεσία. 

- Χορηγεί βεβαιώσεις παρακράτησης φόρου και λοι¬ 
πών κρατήσεων. 

- Τηρεί τα βιβλία και στοιχεία που προβλέπονται από 
την κείμενη νομοθεσία. 

- Συντάσσει τις καταστάσεις και αποστέλλει τα στοι¬ 
χεία στις αρμόδιες υπηρεσίες και τα ασφαλιστικά τα¬ 
μεία μαζί με τα σχετικά γραμμάτια καταβολής των υπέρ 
αυτών καταβληθέντων ποσών. 

- Αποδίδει τις κρατήσεις που έγιναν υπέρ τρίτων και 
του Δημοσίου και τηρεί τους οικείους λογαριασμούς 
και καταστάσεις. 

- Φυλάττει τα εξοφληθέντα εντάλματα, τα εισπρα- 
χθέντα γραμμάτια και τις αναλυτικές καταστάσεις με 
στήλες ανάπτυξης κατά κωδικό αριθμό του προϋπο¬ 
λογισμού. 

γ. Τμήμα Γραμματείας και Διοικητικής Μέριμνας. 

Το Τμήμα αυτό έχει τις εξής αρμοδιότητες: 

- Χειρίζεται τα θέματα που αφορούν στην τήρηση 
πρωτοκόλλου και τη διακίνηση της αλληλογραφίας. 

- Οργανώνει και τηρεί το γενικό πρωτόκολλο εισερ¬ 
χόμενης και εξερχόμενης από τις κεντρικές υπηρεσίες 
αλληλογραφία και τα ευρετήρια της Επιτροπής. 

- Παραλαμβάνει και πρωτοκολλεί την εισερχόμενη 
αλληλογραφία και το λοιπό έντυπο υλικό και μεριμνά 
για την αποστολή τους στις αρμόδιες υπηρεσίες. 

- Διεκπεραιώνει την απλή και διαβαθμισμένη αλληλο¬ 
γραφία και το λοιπό έντυπο υλικό. 

- Επικυρώνει αντίγραφα με την ένδειξη «Ακριβές αντί¬ 
γραφο» και βεβαιώνει το γνήσιο της υπογραφής του 
προσωπικού και των πολιτών. 

-Έχει την ευθύνη για τη δακτυλογράφηση, την ανα¬ 
παραγωγή και τη διακίνηση των εγγράφων. 

- Μεριμνά για τη λειτουργία του τηλεφωνικού κέντρου 
των τηλετύπων, του φαξ και των λοιπών μέσων επικοι¬ 
νωνίας της υπηρεσίας. 

- Φροντίζει για την εκκαθάριση, για τη μικροφωτο- 
γράφηση ή την ηλεκτρονική ή με άλλο τρόπο κατα¬ 
γραφής και γενικά για τη διατήρηση του αρχείου της 
Επιτροπής. 

- Εποπτεύει και συντονίζει το βοηθητικό προσωπικό. 

- Φροντίζει για την κίνηση και συντήρηση των οχη¬ 
μάτων. 

- Μεριμνά για τη φύλαξη και τον καθαρισμό του κτι¬ 
ρίου. 

- Μεριμνά για τη διάθεση χώρων για διαλέξεις, συγκε¬ 
ντρώσεις και εκδηλώσεις της Επιτροπής. 

- Μεριμνά για την εξυπηρέτηση του κοινού παραπέ- 
μποντας στην αρμόδια υπηρεσία της ΕΠ.Ε.Ι.Α. 

Άρθρο 9 

Διεύθυνση Τεκμηρίωσης και Πληροφορικής 

1. Η Διεύθυνση Τεκμηρίωσης και Πληροφορικής απο- 
τελείται από τα εξής τμήματα: 

α. Τμήμα Πληροφορικής 

β. Τμήμα Στατιστικών 

2. Οι αρμοδιότητες της παραπάνω Διεύθυνσης κατα- 
νέμονται στα τμήματα ως εξής: 

α. Τμήμα Πληροφορικής 
Το τμήμα αυτό έχει τις εξής αρμοδιότητες: 

- Υποβάλλει αρμοδίως προτάσεις για την πολιτική 
πληροφορικών συστημάτων της ΕΠ.Ε.Ι.Α., σε συνεργασία 
με τις αρμόδιες υπηρεσίες αυτής. 

- Εκπονεί μελέτες σκοπιμότητας για τη δημιουργία 
νέων Πληροφορικών Συστημάτων. 

- Μεριμνά για την ανάπτυξη και συντήρηση του λογι¬ 
σμικού των Πληροφορικών Συστημάτων. 

- Μεριμνά για το σχεδίασμά των εντύπων εισόδου και 
εξόδου των πληροφοριών. 

- Εισηγείται την απόκτηση ή εγκατάσταση και υποστή¬ 
ριξη πάσης φύσεως δικτύων μεταφοράς δεδομένων. 

-Έχει την ευθύνη για τον καθορισμό προδιαγραφών 
για την προμήθεια του πληροφοριακού εξοπλισμού, από¬ 
κτηση υλικών, επιλογή του λογισμικού και τη σύναψη 
συμβάσεων συναφών με Πληροφορικά Συστήματα. 

- Ελέγχει την εισαγωγή πληροφοριών στους Η/Υ, τη 
χρήση των περιφερειακών μονάδων, την οργάνωση και 
τον ποιοτικό έλεγχο αποθεμάτων, καθώς και τη φύλαξη 
των μαγνητικών μέσων αποθήκευσης. 

- Μεριμνά για την υποστήριξη των Η/Υ των υπηρεσιών 
της Επιτροπής. 

- Παρακολουθεί την εν γένει πληροφορική υποδομή 
και ανάπτυξη της ΕΠ.Ε.Ι.Α. και μεριμνά για την εισαγωγή 
στις υπηρεσίες της ΕΠ.Ε.Ι.Α. μέσων σύγχρονης τεχνολο¬ 
γίας και συγχρόνων τεχνικών μεθόδων λειτουργίας. 

- Αναλύει και σχεδιάζει τη μηχανοργάνωση των υπη¬ 
ρεσιών της ΕΠ.Ε.Ι.Α. 

- Συντάσσει τα αναγκαία προγράμματα Η/Υ ή εισηγεί- 
ται την προμήθειά τους και μεριμνά για την τεκμηρίωσή 
τους και την εφαρμογή τους. 

- Αρχειοθετεί και τηρεί αρχείο προγραμμάτων της 
ΕΠ.Ε.Ι.Α. 

- Επιμελείται της ηλεκτρονικής ιστοσελίδας (ννοά είΐθ) 
της ΕΠ.Ε.Ι.Α. 

- Παρακολουθεί τις τεχνολογικές εξελίξεις στην 
ασφαλιστική αγορά. 

- Επιμελείται της αδιάλειπτης λειτουργίας του μηχα¬ 
νογραφικού συστήματος της ΕΠ.Ε.Ι.Α. 


β. Τμήμα Στατιστικών 

Το τμήμα αυτό έχει τις εξής αρμοδιότητες: 

- Συλλέγει και κατατάσσει στατιστικά και άλλα συ¬ 
ναφή στοιχεία, σχετικά με τη λειτουργία ασφαλιστικών 
επιχειρήσεων στην Ελλάδα, υποκαταστήματα αυτών 
στην αλλοδαπή, καθώς και τη λειτουργία αυτών σε άλλα 
κράτη - μέλη της Ευρωπαϊκής Ένωσης με καθεστώς 
Ελεύθερης Παροχής Υπηρεσιών. 

- Συλλέγει και κατατάσσει στατιστικά στοιχεία σχετικά 
με τις ασφαλιστικές επιχειρήσεις άλλων κρατών - μελών 
της Ευρωπαϊκής Ένωσης, που δραστηριοποιούνται στην 
Ελλάδα με καθεστώς εγκατάστασης (υποκατάστημα), 
καθώς και καθεστώς Ελεύθερης Παροχής Υπηρεσιών. 
Επίσης, σχετικά με τα υποκαταστήματα τρίτων εκτός 
Ευρωπαϊκής Ένωσης χωρών. 

- Παρέχει την ανάλογη πληροφόρηση για τη λειτουρ¬ 
γία των ασφαλιστικών επιχειρήσεων στην Ελλάδα, κα¬ 
θώς και συγκριτικά στοιχεία από άλλες χώρες. 

- Συντάσσει το Δελτίο Ιδιωτικής Ασφάλισης. 

Άρθρο 10 
Νομική Υπηρεσία 

Η Νομική Υπηρεσία είναι αρμόδια για την υποστήριξη 
της ΕΠ.Ε.Ι.Α. στις κάθε μορφής υποθέσεις της, δικα¬ 
στικές ή εξώδικες και για τη νομική καθοδήγηση των 
οργάνων και υπηρεσιών αυτής, με γνωμοδοτήσεις και 
συμβουλές. 

Ειδικότερα, η Νομική Υπηρεσία έχει τις εξής αρμο¬ 
διότητες: 

- Μεριμνά για τη δικαστική παράσταση για την Επι¬ 
τροπή Εποπτείας Ιδιωτικής Ασφάλισης στα ελληνικά 
και αλλοδαπά δικαστήρια. 

- Επεξεργάζεται και διατυπώνει προτάσεις επί νομικών 
θεμάτων σχετικών με τη λειτουργία της Επιτροπής. 

- Συντάσσει γνωμοδοτήσεις και παρέχει νομικές συμ¬ 
βουλές προς τα όργανα και τις υπηρεσίες της Επιτρο¬ 
πής επί θεμάτων που προκύπτουν από την άσκηση των 
αρμοδιοτήτων της. 

- Συνεργάζεται με τις λοιπές υπηρεσίες της Επιτρο¬ 
πής για τη νομική επεξεργασία και τεκμηρίωση των 
κανονιστικών αποφάσεων και των αποφάσεων χορή¬ 
γησης ή ανάκλησης αδειών και επιβολής κυρώσεων, 
που λαμβάνει η Επιτροπή, καθώς και επί θεμάτων που 
άπτονται των ελέγχων. 

- Εποπτεύει τις υποθέσεις της Επιτροπής, που ανατί¬ 
θενται σε τρίτους δικηγόρους. 

ΑΥΤΟΤΕΛΗ ΓΡΑΦΕΙΑ 
Αρθρο 11 

Αυτοτελές Γραφείο Εσωτερικού Ελέγχου 

Το Γραφείο είναι αρμόδιο για την παρακολούθηση 
της λειτουργίας της ΕΠ.Ε.Ι.Α., καθώς και της τήρησης 
από τα στελέχη και το υπαλληλικό προσωπικό εν γένει, 
της νομοθεσίας. 

Το Γ ραφείο Εσωτερικού Ελέγχου υπάγεται απ’ ευθείας 
στο Διοικητικό Συμβούλιο της ΕΠ.Ε.Ι.Α. 

Κατά την άσκηση των καθηκόντων τους τα στελέχη 
του Γ ραφείου Εσωτερικού Ελέγχου δικαιούνται να λαμ¬ 
βάνουν γνώση οποιουδήποτε εγγράφου και το Διοικητι¬ 
κό Συμβούλιο της ΕΠ.Ε.Ι.Α. οφείλει να τους παρέχει όλα 
τα μέσα για τη διευκόλυνση του έργου τους. 

Τα πρόσωπα που συγκροτούν το Γραφείο Εσωτερι¬ 
κού Ελέγχου αναφέρονται απευθείας στο Διοικητικό 

Συμβούλιο της ΕΠ.Ε.Ι.Α. και δεν υπάγονται ιεραρχικά σε 
καμία άλλη υπηρεσιακή μονάδα της. Ο προϊστάμενος 
της εν λόγω διεύθυνσης υποβάλλει υποχρεωτικά ανά 
εξάμηνο έκθεση σχετικά με το έργο της. 

Η έκθεση της προηγούμενης παραγράφου συμπερι- 
λαμβάνεται στην ετήσια έκθεση για την ΕΠ.Ε.Ι.Α., που 
υποβάλλει ο Πρόεδρός της στον Πρόεδρο της Βουλής 
και διαβιβάζεται από αυτόν στην Επιτροπή Θεσμών και 
Διαφάνειας της Βουλής, σύμφωνα με το άρθρο 138Α 
του Κανονισμού της Βουλής. 

Αρθρο 12 

Αυτοτελές Γραφείο Τύπου και Δημοσίων Σχέσεων 

Το Γραφείο Τύπου και Δημοσίων Σχέσεων έχει τις 
εξής αρμοδιότητες : 

- Μεριμνά για την πληροφόρηση των μέσων ενημέρω¬ 
σης για τις δραστηριότητες της Επιτροπής Εποπτείας 
Ιδιωτικής Ασφάλισης και την παρακολούθηση, επισήμαν¬ 
ση και συλλογή ειδήσεων και δημοσιευμάτων, που αφο¬ 
ρούν δραστηριότητες της Επιτροπής και την ενημέρωση 
του Διοικητικού Συμβουλίου και του Προέδρου. 

- Μεριμνά για την παροχή πληροφοριών στους έλλη- 
νες και ξένους δημοσιογράφους και στους ανταποκρι¬ 
τές ξένων κρατών, σχετικά με το έργο της Επιτροπής. 

- Καταρτίζει δελτία τύπου και τα διανέμει στα ΜΜΕ 
και στον Τύπο. 

- Μεριμνά για την οργάνωση συνεδρίων, ημερίδων, 
συνεντεύξεων τύπου και λοιπών δραστηριοτήτων της 
Επιτροπής. 

- Το Γ ραφείο Τ ύπου και Δημοσίων Σχέσεων υπάγεται 
απευθείας στο Διοικητικό Συμβούλιο της ΕΠ.Ε.Ι.Α. 

Άρθρο 13 

Αυτοτελές Γ ραφείο Ευρωπαϊκών και 
Διεθνών Θεμάτων 

Το Γραφείο Ευρωπαϊκών και Διεθνών Θεμάτων έχει 
τις εξής αρμοδιότητες: 

- Παρακολουθεί και συντονίζει τις σχέσεις της ΕΠ.Ε.Ι.Α. 
με τα αρμόδια όργανα της Ευρωπαϊκής Ένωσης και 
άλλων διεθνών οργανισμών στα ευρωπαϊκά και διεθνή 
θέματα της ιδιωτικής ασφάλισης. 

- Υποβάλλει προτάσεις, σε συνεργασία με τις αρμό¬ 
διες Διευθύνσεις σε θέματα της ιδιωτικής ασφάλισης, 
στις αρμόδιες υπηρεσίες του Υπουργείου Οικονομίας 
και Οικονομικών ή και άλλων υπουργείων για τη δια¬ 
μόρφωση των ελληνικών θέσεων, σε θέματα της ιδιω¬ 
τικής ασφάλισης, στα αρμόδια όργανα της Ευρωπαϊκής 
Ένωσης και άλλων διεθνών οργανισμών. 

- Παρακολουθεί τις σχέσεις της ΕΠ.Ε.Ι.Α. με την Επι¬ 
τροπή Ευρωπαίων Εποπτών Ιδιωτικής Ασφάλισης και 
Επαγγελματικών Συντάξεων (ΘΕΙΟΡ3), καθώς και την 
Ευρωπαϊκή Επιτροπή Ασφάλισης και Επαγγελματικών 
Συντάξεων (ΕΙΟΡΘ), σε συνεργασία με τις αρμόδιες Δι¬ 
ευθύνσεις. 

- Παρακολουθεί και διαχειρίζεται τις σχέσεις της 
ΕΠ.Ε.Ι.Α. σε διμερή θέματα με άλλη κράτη. 

- Ανταλλάσσει εμπιστευτικές πληροφορίες με άλλες 
αρχές του εξωτερικού, σύμφωνα με τα πρωτόκολλα 
συνεργασίας και άλλες συμβάσεις, που διέπουν τις 
σχέσεις της ΕΠ.Ε.Ι.Α., με άλλες εποπτικές αρχές των 
κρατών μελών της Ευρωπαϊκής Ένωσης, σε θέματα που 
δεν εμπίπτουν στην αρμοδιότητα άλλων Διευθύνσεων. 


- Το Γραφείο Ευρωπαϊκών και Διεθνών Θεμάτων 
υπάγεται απευθείας στο Διοικητικό Συμβούλιο της 
ΕΠ.Ε.Ι.Α. 

ΜΕΡΟΣ ΤΡΙΤΟ 
ΠΡΟΣΩΠΙΚΟ 
ΚΕΦΑΛΑΙΟ Β' 

ΚΑΤΗΓΟΡΙΕΣ ΠΡΟΣΩΠΙΚΟΥ 
Αρθρο 14 

Θέση Γ ενικού Διευθυντή 

Στην Επιτροπή Εποπτείας Ιδιωτικής Ασφάλισης υφί- 
σταται μία (1) θέση Γενικού Διευθυντή, πλήρους και 
αποκλειστικής απασχόλησης, με σύμβαση πενταετούς 
διάρκειας, (άρθρο 8 του ν. 3229/2004) 

Αρθρο 15 

Μόνιμο προσωπικό 

Οι θέσεις μόνιμου προσωπικού της Επιτροπής Επο¬ 
πτείας Ιδιωτικής Ασφάλισης ορίζονται ως εξής: 

1. Κατηγορία Πανεπιστημιακής Εκπαίδευσης (ΠΕ) 

Στην κατηγορία προσωπικού Πανεπιστημιακής Εκπαί¬ 
δευσης (ΠΕ) υπάγονται οι εξής κλάδοι: 

α. Κλάδος ΠΕΙ Διοικητικός-Οικονομικός: θέσεις δέκα 
(10) βαθμών Δ-Α. 

β. Κλάδος ΠΕ2 Αναλογιστών : θέσεις τέσσερις (4) 
βαθμών Δ-Α. 

γ. Κλάδος ΠΕ3 Μεταφραστών-Διερμηνέων: θέση μία 
(1) βαθμού Δ-Α. 

2. Κατηγορία Τεχνολογικής Εκπαίδευσης (ΤΕ) 

Στην κατηγορία προσωπικού Τεχνολογικής Εκπαίδευ¬ 
σης (ΤΕ) υπάγεται ο κλάδος ΤΕ1 Διοικητικού-Λογιστικού 
Στελεχών Επιχειρήσεων: θέσεις δύο (2) βαθμών Δ-Α. 

3. Κατηγορία Δευτεροβάθμιας Εκπαίδευσης (ΔΕ) 

Στην κατηγορία δευτεροβάθμιας εκπαίδευσης (ΔΕ) 

υπάγονται οι εξής κλάδοι: 

α. Κλάδος ΔΕΙ Διοικητικού-Λογιστικού : θέσεις τέσ¬ 
σερις (4) βαθμών Δ-Α. 

β. Κλάδος ΔΕ2 Διοικητικών Γραμματέων : θέσεις τέσ¬ 
σερις (4) βαθμών Δ-Α 

γ. Κλάδος ΔΕ3 Πληροφορικής : θέση μία (1) βαθμών 
Δ-Α 

δ. Κλάδος ΔΕ4 Οδηγών: θέση μία (1) βαθμού Ε-Β. 

4. Κατηγορία Υποχρεωτικής Εκπαίδευσης (ΥΕ) 

Στην κατηγορία προσωπικού Υποχρεωτικής Εκπαί¬ 
δευσης (ΥΕ) υπάγεται ο κλάδος ΥΕ1 Επιμελητών: θέσεις 
δύο (2) βαθμών Ε-Β. 

Αρθρο 16 

Θέσεις εργασίας προσωπικού ιδιωτικού δικαίου 
ορισμένου χρόνου. 

Οι θέσεις εργασίας του προσωπικού με σχέση ερ¬ 
γασίας ιδιωτικού δικαίου ορισμένου χρόνου οι οποίες 
συνίστανται για την αντιμετώπιση εποχιακών ή άλλων 
περιοδικών ή πρόσκαιρων ή εξειδικευμένων αναγκών 
σχετικών με το αντικείμενο της Επιτροπής, ορίζονται 
ως εξής: 

1. Πτυχιούχοι Πανεπιστημιακής Εκπαίδευσης: θέσεις 
τρεις (3). 

2. Πτυχιούχοι Τεχνολογικής Εκπαίδευσης: θέσεις 
τρεις (3). 

3. Προσωπικό Δευτεροβάθμιας Εκπαίδευσης: θέσεις 
έξι (6). 

Η διάρκεια της απασχόλησης του προσωπικού με σχέ¬ 
ση εργασίας ιδιωτικού δικαίου ορισμένου χρόνου δεν 
μπορεί να υπερβαίνει τους οκτώ (8) μήνες. 

Άρθρο 17 

Ειδικό Επιστημονικό Προσωπικό με σχέση εργασίας 
ιδιωτικού δικαίου αορίστου χρόνου 

Οι θέσεις εργασίας του Ειδικού Επιστημονικού Προ¬ 
σωπικού με σχέση εργασίας ιδιωτικού δικαίου αορίστου 
χρόνου ορίζονται ως εξής: 

1. Εσωτερικοί Ελεγκτές: θέσεις τρεις (3). 

2. Ειδικός επί Ευρωπαϊκών και Διεθνών Θεμάτων: θέση 
μια (1). 

3. Αναλογιστές: θέσεις οκτώ (8) εκ των οποίων του¬ 
λάχιστον τέσσερις (4) με άδεια άσκησης επαγγέλματος 
αναλογιστή. 

4. Οικονομολόγοι ειδικοί στην επιστήμη της Ιδιωτικής 
Ασφάλισης: θέσεις τέσσερις (4). 

5. Οικονομολόγοι ειδικοί στην επιστήμη της λογιστικής 
- προτύπων: θέσεις τέσσερις (4). 

6. Οικονομολόγοι ειδικοί επί των επενδύσεων: θέσεις 
δύο (2). 

7. Οικονομολόγοι: θέσεις δύο (2). 

8. Νομικοί: θέσεις πέντε (5). 

9. Στατιστικολόγοί: θέσεις δύο (2). 

10. Ειδικοί στην επιστήμη της πληροφορικής: θέσεις 
τρεις (3). 

11. Ειδικοί επί θεμάτων ασφαλιστικής διαμεσολάβησης: 
θέσεις τέσσερις (4). 

Άρθρο 18 

Προσωπικό με σχέση έμμισθης εντολής 

Οι θέσεις του προσωπικού της Επιτροπής Εποπτείας 
Ιδιωτικής Ασφάλισης με σχέση έμμισθης εντολής ορί¬ 
ζονται ως εξής: θέσεις πέντε (5) δικηγόρων στη Νομική 
Υπηρεσία. 

Αρθρο 19 

Η πρόσληψη και η αμοιβή του ειδικού επιστημονικού 
προσωπικού και των δικηγόρων με έμμισθη εντολή γί¬ 
νεται κατά παρέκκλιση των κείμενων διατάξεων περί 
προσλήψεων και αμοιβών στο δημόσιο τομέα, με από¬ 
φαση του Δ.Σ. της Επιτροπής, εγκρινόμενη από τον 
Υπουργό Οικονομίας και Οικονομικών (άρθρο 10 παρ. 2 
του ν. 3229/2004). 

Αρθρο 20 
Ανάθεση έργου 

Το Διοικητικό Συμβούλιο της Επιτροπής αναθέτει με 
σύμβαση έργου, μετά από εισήγηση του Γενικού Διευθυ¬ 
ντή, σε οργανισμούς, ειδικούς επιστήμονες ή και νομικά 
πρόσωπα, τη διεξαγωγή ερευνών, μελετών και εργασιών, 
οι οποίες έχουν σχέση με την εκπλήρωση του σκοπού 
της Επιτροπής (άρθρο 6 παρ. 2 του ν. 3229/2004). 

Αρθρο 21 

Προσωπικό προερχόμενο από μετατάξεις 
και αποσπάσεις 

1. Το προσωπικό της Επιτροπής μπορεί να προέρχε¬ 
ται εν μέρει από μετάταξη ή απόσπαση από το προ¬ 

σωπικό της ήδη υπάρχουσας Διεύθυνσης Ασφαλιστι¬ 
κών Επιχειρήσεων και Αναλογιστικής του Υπουργείου 
Ανάπτυξης, κατά προτεραιότητα, από άλλα Υπουργεία, 
Ν.Π.Δ.Δ. ή δημόσιους οργανισμούς (άρθρο 10 παρ. 3 του 
ν. 3229/2004). 

2. Η μετάταξη ή απόσπαση πραγματοποιείται κατά 
παρέκκλιση των κειμένων διατάξεων περί μετατάξεων ή 
αποσπάσεων με κοινή απόφαση του Υπουργού Οικονο¬ 
μίας και Οικονομικών και του αρμοδίου κατά περίπτωση 
Υπουργού, ύστερα από εισήγηση του Διοικητικού Συμ¬ 
βουλίου της Επιτροπής. Οι μετατασσόμενοι εντάσσο¬ 
νται, με την ίδια απόφαση, στον βαθμό της θέσης όπου 
μετατάσσονται και, αν η θέση αυτή ανήκει στους ενιαί¬ 
ους βαθμούς του Υπαλληλικού Κώδικα (ν. 2683/1999 ΦΕΚ 
19 Α'), εντάσσονται με βάση τον βαθμό που κατέχουν, 
διαφορετικά με βάση τον συνολικό χρόνο υπηρεσίας 
τους έως τον τελευταίο ενιαίο βαθμό της θέσης. 

3. Η υπηρεσία στην ΕΠ.Ε.Ι.Α., των κατά τα ανωτέρω 
αποσπώμενων υπαλλήλων, λογίζεται ως χρόνος πραγ¬ 
ματικής υπηρεσίας στην Υπηρεσία από την οποία απο- 
σπάσθηκαν και λαμβάνεται υπόψη κατά τις κρίσεις για 
προαγωγή των υπαλλήλων αυτών. Για το προσωπικό 
αυτό συντάσσονται από τον αρμόδιο προϊστάμενο της 
ΕΠ.Ε.Ι.Α., τα κατά περίπτωση προβλεπόμενα φύλλα ή 
εκθέσεις ποιότητας, κατ’ εφαρμογή των διατάξεων του 
Υπαλληλικού Κώδικα ή των διατάξεων που διέπουν την 
υπηρεσία από την οποία έχει αποσπασθεί ο υπάλληλος 
και διαβιβάζονται στην υπηρεσία στην οποία ανήκει ο 
αποσπασθείς υπάλληλος. 

4. Η απόσπαση υπαλλήλου μπορεί να διακοπεί, ύστερα 
από εισήγηση του Διοικητικού Συμβουλίου της ΕΠ.Ε.Ι.Α., 
με κοινή απόφαση του Υπουργού Οικονομίας και Οικο¬ 
νομικών και του αρμόδιου κατά περίπτωση Υπουργού, σε 
περίπτωση που οι ανάγκες της ΕΠ.Ε.Ι.Α., για την κάλυψη 
των οποίων έγινε η απόσπαση του συγκεκριμένου υπαλ¬ 
λήλου, μπορούν να καλυφθούν από το προσωπικό της. 

ΚΕΦΑΛΑΙΟ Γ' 

ΠΡΟΣΟΝΤΑ 
Αρθρο 22 

Προσόντα διορισμού του Γ ενικού Διευθυντή 

Τα προσόντα διορισμού στη θέση του Γενικού Διευ- 
θυντού είναι τα προβλεπόμενα στις παραγρ. 1 και 2 του 
άρθρου 8 ν. 3229/2004 (ΦΕΚ 38 Α/10.2.2004) και άριστη 
ή πολύ καλή γνώση ξένης γλώσσας διαπιστουμένη σύμ¬ 
φωνα με τα οριζόμενα στην παρ. 19 του άρθρου μόνου 
του π.δ. 347/2003 (ΦΕΚ Α' 315). 

Αρθρο 23 

Προσόντα διορισμού μονίμου προσωπικού 

1. Κατηγορία Πανεπιστημιακής Εκπαίδευσης 

Προσόντα διορισμού στους κλάδους ΠΕΙ Διοικητικού 

- Οικονομικού, ΠΕ2 Αναλογιστών και ΠΕ3 Μεταφραστικού 

- Διερμηνέων, ορίζονται τα προβλεπόμενα στα άρθρα 4 
και 5 του π.δ. 50/2001 (ΦΕΚ 39 Α') και επιπλέον άριστη ή 
πολύ καλή γνώση αγγλικής ή γαλλικής ή γερμανικής γλώσ¬ 
σας, διαπιστουμένη σύμφωνα με τα οριζόμενα στην παρ. 
19 του άρθρου μόνου του π.δ. 347/2003 (ΦΕΚ Α' 315). 

2. Κατηγορία Τεχνολογικής Εκπαίδευσης 

Προσόντα διορισμού στον κλάδο ΤΕ1 Διοικητικού-Λο- 

γιστικού Στελεχών Επιχειρήσεων ορίζονται τα προβλε¬ 
πόμενα στο π.δ. 50/2001 και άριστη ή πολύ καλή γνώση 

αγγλικής ή γαλλικής ή γερμανικής γλώσσας, διαπιστου- 
μένη σύμφωνα με τα οριζόμενα στην παρ. 19 του άρθρου 
μόνου του π.δ. 347/2003 (ΦΕΚ Α' 315). 

3. Κατηγορία Δευτεροβάθμιας Εκπαίδευσης 

α. Προσόντα διορισμού στους κλάδους ΔΕΙ Διοικη¬ 
τικού - Λογιστικού ΔΕ2 Διοικητικών - Γραμματέων και 
ΔΕ3 Πληροφορικής ορίζονται τα προβλεπόμενα στα 
άρθρα 17,18 και 19 του π.δ. 50/2001 και επί πλέον καλή 
γνώση της αγγλικής ή γαλλικής ή γερμανικής γλώσσας 
που αποδεικνύεται σύμφωνα με το άρθρο 28 του π.δ. 
50/2001. 

β. Προσόντα διορισμού στον κλάδο ΔΕ4 Οδηγών αυ¬ 
τοκινήτων ορίζονται τα προβλεπόμενα στο άρθρο 21 
του π.δ. 50/2001. 

4. Κατηγορία Υποχρεωτικής Εκπαίδευσης 

Προσόντα διορισμού στον κλάδο ΥΕ Επιμελητών ορίζο¬ 
νται τα προβλεπόμενα στο άρθρο 25 του ΠΔ 50/2001. 

Άρθρο 24 

Προσόντα διορισμού στις θέσεις εργασίας προσωπι¬ 
κού ιδιωτικού δικαίου ορισμένου χρόνου 

Τα προσόντα διορισμού στις θέσεις εργασίας προ¬ 
σωπικού ιδιωτικού δικαίου ορισμένου χρόνου είναι τα 
προβλεπόμενα για κάθε αντίστοιχη κατηγορία μονίμου 
προσωπικού του άρθρου 23 του παρόντος Προεδρικού 
Διατάγματος. 

Άρθρο 25 

Προσόντα διορισμού στις θέσεις του Ειδικού 
Επιστημονικού Προσωπικού με σχέση εργασίας 
ιδιωτικού δικαίου αορίστου χρόνου 

Το Ειδικό Επιστημονικό προσωπικό απασχολείται με 
σύμβαση ιδιωτικού δικαίου αορίστου χρόνου. 

1. Για την πλήρωση των θέσεων των Εσωτερικών Ελε¬ 
γκτών απαιτούνται πτυχίο ή δίπλωμα Ανωτάτου Εκ¬ 
παιδευτικού Ιδρύματος (Α.Ε.Ι.) της ημεδαπής ή ισότιμο 
της αλλοδαπής, εμπειρία τουλάχιστον δύο (2) ετών σε 
ελεγκτικές εργασίες ή σε θέματα συναφή με το αντι¬ 
κείμενο της Επιτροπής και άριστη ή πολύ καλή γνώ¬ 
ση μιας ξένης γλώσσας, διαπιστουμένη σύμφωνα με 
τα οριζόμενα στην παρ. 19 του άρθρου μόνου του π.δ. 
347/2003 (ΦΕΚ Α' 315). 

2. Για την πλήρωση της θέσης του Ειδικού Επιστήμο¬ 
να επί Ευρωπαϊκών και Διεθνών Θεμάτων απαιτούνται 
πτυχίο Α.Ε.Ι. της ημεδαπής ή ισότιμο της αλλοδαπής 
νομικών ή οικονομικών σπουδών, μεταπτυχιακός τίτ¬ 
λος σπουδών συναφής προς το γνωστικό αντικείμενο 
της οικείας θέσης και άριστη γνώση μιας τουλάχιστον 
ξένης γλώσσας, διαπιστουμένη σύμφωνα με τα οριζό¬ 
μενα στην παρ. 19 του άρθρου μόνου του π.δ. 347/2003 
(ΦΕΚ Α' 315). 

3. Για την πλήρωση των θέσεων των Αναλογιστών 
απαιτούνται: α) πτυχίο Μαθηματικού Τμήματος Πανεπι¬ 
στημίου της ημεδαπής ή πτυχίο Μαθηματικού Τμήματος 
Πανεπιστημίου της αλλοδαπής, εφόσον η ισοτιμία του 
έχει αναγνωρισθεί από τις αρμόδιες ελληνικές αρχές 
ή πτυχίο Ανώτατης Σχολής της ημεδαπής ή ισότιμης 
Σχολής της αλλοδαπής, της οποίας η ισοτιμία έχει ανα- 
γνωρισθεί από τις αρμόδιες ελληνικές αρχές, εφόσον 
διδάχθηκαν σ’ αυτή σαν κύρια μαθήματα, συνολικής 
διάρκειας τουλάχιστον δύο ετών, διαφορικό και ολο¬ 
κληρωτικό λογ/σμό, γραμμική άλγεβρα, θεωρία πιθανο¬ 
τήτων και μαθηματική στατιστική ή πτυχίο ή μεταπτυ¬ 


χιακός τίτλος σπουδών Αναλογιστικής Επιστήμης από 
Πανεπιστήμιο της ημεδαπής ή της αλλοδαπής, β) προ¬ 
ϋπηρεσία τουλάχιστον δύο ετών σε θέση αναλογιστή 
σε ασφαλιστική εταιρία, εταιρία συμβούλων, ελεγκτική 
εταιρία ή εποπτική αρχή της Ελλάδας ή του εξωτερι¬ 
κού, γ) άριστη ή πολύ καλή γνώση μιας ξένης γλώσσας, 
διαπιστουμένη σύμφωνα με τα οριζόμενα στην παρ. 
19 του άρθρου μόνου του π.δ. 347/2003 (ΦΕΚ Α' 315) 
και κατά προτίμηση της αγγλικής και δ) άριστη γνώση 
μηχανογραφικών εφαρμογών γραφείου. Γ ια τις τέσσε¬ 
ρις (4) τουλάχιστον από τις οκτώ (8) θέσεις απαιτείται 
επιπλέον άδεια άσκησης επαγγέλματος αναλογιστή 
ασφαλιστικών επιχειρήσεων κατά το π.δ. 56/1985 όπως 
ισχύει. Μεταπτυχιακός τίτλος σπουδών στην αναλο- 
γιστική επιστήμη ή σε συναφές προς την ασφάλιση 
αντικείμενο συνεκτιμάται. 

4. Για την πλήρωση των θέσεων των Οικονομολό¬ 
γων ειδικών στην επιστήμη της Ιδιωτικής Ασφάλισης 
απαιτούνται πτυχίο ή δίπλωμα Ανωτάτου Εκπαιδευ¬ 
τικού Ιδρύματος (Α.Ε.Ι.) της ημεδαπής ή ισοτίμου της 
αλλοδαπής σε γνωστικό αντικείμενο ασφαλιστικής ή 
οικονομικής κατεύθυνσης, τριετής τουλάχιστον εργα¬ 
σιακή εμπειρία σε οικονομικές υπηρεσίες ασφαλιστικής 
επιχείρησης, είτε σε εταιρεία συμβούλων - ελεγκτών 
με συμμετοχή σε τουλάχιστον τέσσερα έργα που αφο¬ 
ρούν ασφαλιστικές επιχειρήσεις, είτε σε εποπτική αρχή 
ασφαλιστικών επιχειρήσεων, στην Ελλάδα ή το εξωτερι¬ 
κό, άριστη ή πολύ καλή γνώση μιας ξένης γλώσσας και 
κατά προτίμηση της αγγλικής, διαπιστουμένη σύμφωνα 
με τα οριζόμενα στην παρ. 19 του άρθρου μόνου του 
π.δ. 347/2003 (ΦΕΚ Α' 315) και άριστη γνώση μηχανο¬ 
γραφικών εφαρμογών γραφείου. Μεταπτυχιακός τίτλος 
σπουδών συνεκτιμάται. 

5. Γ ια την πλήρωση των θέσεων των Οικονομολόγων 
ειδικών στην επιστήμη λογιστικής - προτύπων απαι¬ 
τούνται πτυχίο Ανωτάτου Εκπαιδευτικού Ιδρύματος 
της ημεδαπής ή ισότιμου της αλλοδαπής σε γνωστικό 
αντικείμενο ασφαλιστικής ή οικονομικής κατεύθυνσης, 
διετής τουλάχιστον εργασιακή εμπειρία σε λογιστήριο 
ή οικονομικές υπηρεσίες ασφαλιστικής επιχείρησης, άρι¬ 
στη ή πολύ καλή γνώση μιας ξένης γλώσσας και κατά 
προτίμηση της αγγλικής, διαπιστουμένη σύμφωνα με 
τα οριζόμενα στην παρ. 19 του άρθρου μόνου του π.δ. 
347/2003 (ΦΕΚ Α' 315) και άριστη γνώση μηχανογραφι¬ 
κών εφαρμογών γραφείου. 

6. Γ ια την πλήρωση των θέσεων των Οικονομολόγων 
ειδικών επί των επενδύσεων απαιτούνται πτυχίο Ανώ¬ 
τατου Εκπαιδευτικού Ιδρύματος (Α.Ε.Ι.) της ημεδαπής ή 
ισότιμου της αλλοδαπής σε γνωστικό αντικείμενο ασφα¬ 
λιστικής ή οικονομικής ή θετικής κατεύθυνσης, κατά 
προτίμηση με εξειδίκευση σε θέματα επενδύσεων, τριε- 
τής τουλάχιστον εργασιακή εμπειρία σε επιχείρηση του 
χρηματοοικονομικού χώρου με αντικείμενο συναφές με 
την διαχείριση επενδύσεων, άριστη ή πολύ καλή γνώση 
μιας ξένης γλώσσας και κατά προτίμηση της αγγλικής, 
διαπιστουμένη σύμφωνα με τα οριζόμενα στην παρ. 19 
του άρθρου μόνου του π.δ. 347/2003 (ΦΕΚ Α' 315) και 
άριστη γνώση μηχανογραφικών εφαρμογών γραφείου. 
Εμπειρία στη διαχείριση επενδύσεων ασφαλιστικών ορ¬ 
γανισμών ή επιχειρήσεων συνεκτιμάται. 

7. Γ ια την πλήρωση των θέσεων των Νομικών και Οικο¬ 
νομολόγων απαιτούνται τα προσόντα που προβλέπονται 
στο άρθρο 2 του π.δ. 50/2001. Ειδικά, για τους νομικούς 
συνεκτιμάται η εξειδίκευση στο εμπορικό δίκαιο. 

8. Για την πλήρωση των θέσεων των στατιστικολόγων 
απαιτούνται πτυχίο ή δίπλωμα Ανώτατου Εκπαιδευτικού 
Ιδρύματος (Α.Ε.Ι.) της ημεδαπής ή ισότιμο της αλλο¬ 
δαπής σε γνωστικό αντικείμενο συναφές με τη στατι¬ 
στική, άριστη ή πολύ καλή γνώση μιας ξένης γλώσσας 
διαπιστουμένη σύμφωνα με τα οριζόμενα στην παρ. 
19 του άρθρου μόνου του π.δ. 347/2003 (ΦΕΚ Α' 315) 
και κατά προτίμηση της αγγλικής και άριστη γνώση 
μηχανογραφικών εφαρμογών γραφείου. Προϋπηρεσία 
σε επιχείρηση ή οργανισμό σχετικό με την ιδιωτική 
ασφάλιση συνεκτιμάται. 

9. Γ ια την πλήρωση των θέσεων των Ειδικών στην επι¬ 
στήμη της Πληροφορικής απαιτούνται πτυχίο ή δίπλωμα 
Ανώτατου Εκπαιδευτικού Ιδρύματος (Α.Ε.Ι.) της ημεδα¬ 
πής ή ισοτίμου της αλλοδαπής, εμπειρία τουλάχιστον 
τριών (3) ετών στο αντικείμενο της θέσης, άριστη ή πολύ 
καλή γνώση μιας ξένης γλώσσας και κατά προτίμηση 
της αγγλικής, διαπιστουμένη σύμφωνα με τα οριζόμενα 
στην παρ. 19 του άρθρου μόνου του π.δ. 347/2003 (ΦΕΚ 
Α' 315), άριστη γνώση σχεδιασμού, προγραμματισμού 
και διαχείρισης σχεσιακών βάσεων δεδομένων. Μετα¬ 
πτυχιακές σπουδές σε συναφές αντικείμενο προς την 
Πληροφορική συνεκτιμώνται. 

10. Για την πλήρωση των θέσεων των Ειδικών επί 
θεμάτων Ασφαλιστικής Διαμεσολάβησης απαιτούνται 
πτυχίο ΑΕΙ της ημεδαπής ή ισότιμο της αλλοδαπής, 
διετής τουλάχιστον εργασιακή εμπειρία σε επιχείρηση 
του ασφαλιστικού ή ευρύτερα του χρηματοοικονομικού 
χώρου και άριστη ή πολύ καλή γνώση μιας ξένης γλώσ¬ 
σας, διαπιστουμένη σύμφωνα με τα οριζόμενα στην παρ. 
19 του άρθρου μόνου του π.δ. 347/2003 (ΦΕΚ Α' 315). 

Άρθρο 26 

Προσόντα διορισμού δικηγόρων 

1. Οι προσλαμβανόμενοι Δικηγόροι οφείλουν να έχουν 
ενεργό δικηγορία τουλάχιστον τριών (3) ετών, μετα¬ 
πτυχιακές σπουδές ή / και πρακτική απασχόληση κατά 
προτίμηση στο εμπορικό δίκαιο και να γνωρίζουν άριστα 
ή πολύ καλά μια ξένη γλώσσα, διαπιστουμένη σύμφωνα 
με τα οριζόμενα στην παρ. 19 του άρθρου μόνου του 
π.δ. 347/2003 (ΦΕΚ Α' 315). 

2. Ο Προϊστάμενος Δικηγόρος πρέπει επί πλέον να 
είναι δικηγόρος στον Άρειο Πάγο με ενεργό δικηγορία 
τουλάχιστον δέκα (10) ετών. 

Άρθρο 27 

Πρόσθετα προσόντα διορισμού 

Γ ια τις ειδικότητες κατηγοριών ΠΕ και ΤΕ ως πρόσθε¬ 
το προσόν διορισμού απαιτείται υποχρεωτικά η γνώση 
χειρισμού Η/Υ. Για τις ειδικότητες κατηγορίας ΔΕ η 
Επιτροπή Εποπτείας Ιδιωτικής Ασφάλισης μπορεί με την 
προκήρυξη πλήρωσης θέσεων να ορίσει ως πρόσθετο 
προσόν διορισμού τη γνώση χειρισμού Η/Υ. 

Άρθρο 28 

Εξειδίκευση προσόντων διορισμού - Προσλήψεις 

1. Η εξειδίκευση των προσόντων διορισμού που προ- 
βλέπονται από τις διατάξεις του παρόντος π. δ/τος 
γίνεται με την προκήρυξη πλήρωσης των θέσεων. 

2. Οι μόνιμοι υπάλληλοι της ΕΠ.Ε.Ι.Α. προσλαμβάνονται 
με βάση τις κείμενες διατάξεις για τις προσλήψεις στο 
δημόσιο τομέα και διέπονται από τις διατάξεις περί 
μισθολογίου και βαθμολογίου του Δημοσίου. 


3. Ειδικά για το Ειδικό Επιστημονικό προσωπικό με 
σύμβαση ιδιωτικού δικαίου αορίστου χρόνου ισχύουν 
τα εξής: 

Μετά τη σχετική απόφαση του Διοικητικού Συμβου¬ 
λίου περί πληρώσεως των θέσεων, την προκήρυξη των 
θέσεων αυτών δια δημοσιεύσεως σε δύο ημερήσιες εφη¬ 
μερίδες πανελλαδικής κυκλοφορίας και την υποβολή 
των σχετικών δικαιολογητικών, οι υποψήφιοι αξιολογού¬ 
νται από τριμελή Επιτροπή, η οποία συγκροτείται με 
απόφαση του Διοικητικού Συμβουλίου και αποτελείται 
από τον Πρόεδρο του Δ.Σ. της ΕΠ.Ε.Ι.Α ένα τουλάχιστον 
μέλος του Δ.Σ. και τον Γενικό Διευθυντή της ΕΠ.Ε.Ι.Α. 
Η ανωτέρω Επιτροπή πέραν των τυπικών προσόντων, 
όπως ορίζονται στο παρόν π.δ/γμα, αξιολογεί και την 
εν γένει προσωπικότητα του υποψηφίου, καθώς και τη 
δυνατότητά του να ανταποκρίνεται στις απαιτήσεις της 
θέσεως, που πρόκειται να καταλάβει. Μετά την ολοκλή¬ 
ρωση της αξιολόγησης, με την οποία καθορίζεται και 
η κατάταξη του προσλαμβανομένου, σύμφωνα με τις 
προϋποθέσεις που θα προβλέπονται από τον εκδοθη- 
σόμενο εσωτερικό κανονισμό, της παρ. 1 του άρθρου 
10 του νόμου 3229/2004, η πρόσληψη πραγματοποιείται 
με απόφαση του Διοικητικού Συμβουλίου της ΕΠ.Ε.Ι.Α., 
η οποία εγκρίνεται από τον Υπουργό Οικονομίας και 
Οικονομικών. 

ΚΕΦΑΛΑΙΟ Δ' 

ΠΡΟΪΣΤΑΜΕΝΟΙ ΟΡΓΑΝΙΚΩΝ ΜΟΝΑΔΩΝ 
Άρθρο 29 

Γ ενικός Διευθυντής 

Ο Γ ενικός Διευθυντής προΐσταται των υπηρεσιών και 
του απασχολούμενου προσωπικού της Επιτροπής. 

Άρθρο 30 

Προϊστάμενοι Διευθύνσεων Τμημάτων και Γραφείων 

1. Της Διεύθυνσης Διοικητικής Εποπτείας και των 
Τμημάτων της, προΐστανται υπάλληλοι του κλάδου ΠΕΙ 
Διοικητικού - Οικονομικού ή Ειδικού Επιστημονικού Προ¬ 
σωπικού, με ειδικότητα Οικονομολόγου ή Νομικού. 

2. Της Διεύθυνσης Χρηματοοικονομικής Εποπτείας 
προΐστανται υπάλληλοι του Κλάδου ΠΕ2 Αναλογιστών 
ή Ειδικού Επιστημονικού Προσωπικού, με ειδικότητα 
Αναλογιστών ή Οικονομολόγων. 

α. Του Τμήματος Αναλογιστικού - Οικονομοτεχνικού 
Ελέγχου Ασφαλιστικών Επιχειρήσεων προΐσταται υπάλ¬ 
ληλος του Κλάδου ΠΕ2 Αναλογιστών ή Ειδικού Επιστη¬ 
μονικού Προσωπικού, με ειδικότητα Αναλογιστού. 

β. Του Τμήματος Ρυθμίσεων Αναλογιστικών - Οικονο¬ 
μοτεχνικών Θεμάτων προΐστανται υπάλληλοι του Κλά¬ 
δου ΠΕ2 Αναλογιστών ή του κλάδου ΠΕΙ Διοικητικού 
- Οικονομικού ή Ειδικού Επιστημονικού Προσωπικού, με 
ειδικότητα Αναλογιστού ή Οικονομολόγου. 

3. Της Διεύθυνσης Εποπτείας Διαμεσολαβητών και 
των Τμημάτων της προΐστανται υπάλληλοι του Κλάδου 
ΠΕΙ Διοικητικού - Οικονομικού ή Ειδικού Επιστημονικού 
Προσωπικού, με ειδικότητα Νομικού ή Οικονομολόγου ή 
Ειδικού επί θεμάτων Ασφαλιστικής Διαμεσολάβησης. 

4. Της Διεύθυνσης Διοικητικών και Οικονομικών Υπη¬ 
ρεσιών και των Τμημάτων της προΐστανται υπάλληλοι 
του Κλάδου ΠΕΙ Διοικητικού - Λογιστικού ή Ειδικού Επι¬ 
στημονικού Προσωπικού, με ειδικότητα Οικονομολόγου. 
Ειδικά για το Τμήμα της Γραμματείας & Διοικητικής Μέ- 

ριμνας δύνανται να προίστανται υπάλληλοι του Κλάδου 
ΤΕ1 Διοικητικού-Λογιστικού Στελεχών Επιχειρήσεων ή 
ΔΕΙ Διοικητικού - Λογιστικού. 

5. α. Της Διεύθυνσης Τεκμηρίωσης και Πληροφορικής 
και του Τμήματος Πληροφορικής αυτής προίστανται 
υπάλληλοι του Ειδικού Επιστημονικού Προσωπικού, με 
ειδικότητα στην Πληροφορική. 

β. Του Τμήματος Στατιστικών προίστανται υπάλληλοι 
του Ειδικού Επιστημονικού Προσωπικού, με ειδικότητα 
Αναλογιστού ή Οικονομολόγου ή Στατιστικολόγου. 

6. Της Νομικής Υπηρεσίας πρόΐσταται Δικηγόρος. 

7. Του Αυτοτελούς Γραφείου Εσωτερικού Ελέγχου 
πρόΐσταται υπάλληλος του Ειδικού Επιστημονικού Προ¬ 
σωπικού, με ειδικότητα Ελεγκτή ή Οικονομολόγου. 

8. Της Γραμματείας Δ.Σ. & Γ.Δ. προίστανται υπάλληλοι 
του Κλάδου ΔΕΙ Διοικητικού - Οικονομικού ή του Κλάδου 
ΔΕ2 Διοικητικών Γραμματέων. 

9. Του Αυτοτελούς Γ ραφείου Τύπου & Δημοσίων Σχέ¬ 
σεων πρόΐσταται υπάλληλος του Κλάδου ΠΕΙ Διοικητι¬ 
κού - Λογιστικού ή Ειδικού Επιστημονικού Προσωπικού, 
με ειδικότητα Οικονομολόγου. 

10. Του Αυτοτελούς Γ ραφείου Ευρωπαϊκών και Διεθνών 
Θεμάτων πρόΐσταται υπάλληλος του Ειδικού Επιστημο¬ 
νικού Προσωπικού, με ειδικότητα Οικονομολόγου ή Νομι¬ 
κού ή Ειδικού επί Ευρωπαϊκών και Διεθνών Θεμάτων. 

Άρθρο 31 

Θέσεις προϊσταμένων των Υπηρεσιών (Διευθύνσεων, 
Τμημάτων και Γραφείων) της Επιτροπής μπορούν να 
καταλαμβάνουν και μετατασσόμενοι ή αποσπασμένοι, 
εφόσον κατέχουν τα απαιτούμενα για τις θέσεις αυτές 
προσόντα. 

Άρθρο 32 

Κατανομή Προσωπικού 

Η κατανομή του προσωπικού στις επί μέρους διοικητι¬ 
κές μονάδες, τα καθήκοντά τους και κάθε άλλη σχετική 
λεπτομέρεια καθορίζονται με τον Εσωτερικό Κανονισμό 
της ΕΠ.Ε.Ι.Α, που εκδίδεται με απόφαση του Διοικητικού 
Συμβουλίου (άρθρο 6 παρ. 1. περ. ζ' του ν. 3229/2004). 

ΚΕΦΑΛΑΙΟ Ε' 

ΥΠΗΡΕΣΙΑΚΟ ΣΥΜΒΟΥΛΙΟ 

Αρθρο 33 

Στην ΕΠ.Ε.Ι.Α. λειτουργεί με διετή θητεία πενταμελές 
Υπηρεσιακό Συμβούλιο, για την εν γένει κρίση του μό¬ 
νιμου προσωπικού και του προσωπικού με σχέση εργα¬ 
σίας ιδιωτικού δικαίου. Το Συμβούλιο αυτό συγκροτείται 
με απόφαση του Διοικητικού Συμβουλίου της ΕΠ.Ε.Ι.Α. 
και αποτελείται από δύο μέλη του Δ.Σ., εκ των οποίων 
το ένα ορίζεται ως Πρόεδρος του Υπηρεσιακού Συμ¬ 
βουλίου, τον Γ ενικό Διευθυντή και δύο αιρετούς εκπρο¬ 
σώπους, του μη αποσπασμένου προσωπικού, μετά των 
αναπληρωτών τους, οι οποίοι προέρχονται, είτε από 
το μόνιμο προσωπικό με βαθμό τουλάχιστον Β', είτε 
από το προσωπικό με σχέση εργασίας ιδιωτικού δικαί¬ 
ου, αναλόγως με το υπό κρίση κάθε φορά υπαλληλικό 
προσωπικό. 


ΚΕΦΑΛΑΙΟ ΣΤ' 

ΠΕΙΘΑΡΧΙΚΟ ΔΙΚΑΙΟ 

Άρθρο 34 

ΠΕΙΘΑΡΧΙΚΟΙ ΚΑΝΟΝΕΣ 

1. Πειθαρχικό παράπτωμα αποτελεί κάθε παράβαση 
καθήκοντος του προέδρου, του αντιπροέδρου, των μελών 
του Διοικητικού Συμβουλίου και του υπαλληλικού προ¬ 
σωπικού της Επιτροπής Εποπτείας Ιδιωτικής Ασφάλισης, 
που συντελείται με υπαίτια πράξη ή παράλειψη που αντί- 
κεινται προς τις διατάξεις του υπαλληλικού κώδικα και 
τους κανονισμούς λειτουργίας της Επιτροπής. 

2. Ο Υπουργός Οικονομίας και Οικονομικών μπορεί να 
παύσει τον πρόεδρο, τον αντιπρόεδρο ή άλλο μέλος του 
Διοικητικού Συμβουλίου της Επιτροπής, με απόφασή 
του, αν, κατά την διάρκεια της θητείας του, συντρέξει 
σοβαρό πειθαρχικό παράπτωμα ή καταδίκη για αδίκημα 
που αποτελεί κώλυμα διορισμού σε δημόσια θέση ή 
σε περίπτωση απουσίας του από τις συνεδριάσεις του 
Διοικητικού Συμβουλίου, χωρίς αποχρώντα λόγο επί 
τέσσερις συνεχείς συνεδριάσεις ή επί οκτώ (8) συνεδρι¬ 
άσεις συνολικά, μέσα στο ίδιο έτος (άρθρο 5 παραγρ. 
9 του ν. 3229/2004 (ΦΕΚ 38 Α/10.2.2004)). 

ΠΕΙΘΑΡΧΙΚΑ ΟΡΓΑΝΑ 
Αρθρο 35 

Πειθαρχικά όργανα 

1. Πειθαρχική εξουσία για τον Πρόεδρο, τον Αντιπρό¬ 
εδρο και τα μέλη του Διοικητικού Συμβουλίου ασκεί ο 
Υπουργός Οικονομίας και Οικονομικών. 

2. Πειθαρχική εξουσία για τον Γ ενικό Διευθυντή ασκεί 
το Διοικητικό Συμβούλιο. 

3. Το Υπηρεσιακό Συμβούλιο, που προβλέπεται στο 
άρθρο 33 του παρόντος, λειτουργεί ως Πειθαρχικό Συμ¬ 
βούλιο για το μόνιμο προσωπικό και το προσωπικό με 
σχέση εργασίας ιδιωτικού δικαίου. 

ΚΕΦΑΛΑΙΟ Ζ' 

Αρθρο 36 

Πειθαρχικά παραπτώματα 

Τα πειθαρχικά παραπτώματα αποτελούν ιδίως: 
α. Η παράβαση καθήκοντος κατά τον ποινικό κώδικα 
ή άλλους ειδικούς ποινικούς νόμους. 

β. Η αδικαιολόγητη αποχή από την εκτέλεση των κα¬ 
θηκόντων. 

γ. Η άρνηση ή παρέλκυση εκτέλεσης υπηρεσίας, 
δ. Η ανάρμοστη συμπεριφορά προς τους πολίτες, η 
αδικαιολόγητη μη εξυπηρέτησή τους και η μη έγκαιρη 
διεκπεραίωση των υποθέσεών τους. 

ε. Η άμεση ή μέσω τρίτου προσώπου συμμετοχή σε 
δημοπρασία που διενεργεί η υπηρεσία του. 

στ. Η παροχή πληροφοριών σε οιαδήποτε τρίτο για 
θέματα που επεξεργάζεται η Επιτροπή. 

ζ. Η απρεπής συμπεριφορά προς τους προϊσταμένους 
και συναδέλφους του. 

η. Η αποδοχή δώρων ή παροχών για παροχή υπηρε¬ 
σιών, σχετικά με το έργο της Επιτροπής. 

θ. Η απασχόληση με εργασίες άσχετες με τα καθή¬ 
κοντά του στην Επιτροπή, εκτός αν υπάρχει σχετική 
υπηρεσιακή έγκριση. 

ι. Η άσκηση κριτικής των πράξεων του ΔΣ και της 
προϊστάμενης αρχής που γίνονται δημοσίως, γραπτώς 
ή προφορικώς, με σκόπιμη χρησιμοποίηση εκδήλως 
ανακριβών στοιχείων ή με προδήλως απρεπείς εκφρά¬ 
σεις. 

Άρθρο 37 

Άσκηση πειθαρχικής δίωξης 

1. Πριν από την επιβολή της ποινής, ο υπάλληλος 
καλείται εγγράφως σε απολογία από τον Πειθαρχικό 
Συμβούλιο. Αν δεν προσέλθει να απολογηθεί μέσα σε 
εύλογο χρονικό διάστημα που δεν μπορεί να υπερβαίνει 
τις δεκαπέντε (15) ημέρες, θεωρείται ότι έχει παραιτηθεί 
από το δικαίωμα αυτό. 

2. Κατά της απόφασης του Πειθαρχικού Συμβουλίου ο 
υπάλληλος είναι δυνατόν ν' ασκήσει προσφυγή ενώπιον 
του Διοικητικού Συμβουλίου το οποίο αποφαίνεται σε 
δεύτερο και τελευταίο βαθμό. Η προσφυγή αυτή δεν 
έχει ανασταλτικό αποτέλεσμα ως προς τις πειθαρχικές 
ποινές του άρθρου 38. 

Άρθρο 38 

ΠΕΙΘΑΡΧΙΚΟΙ ΚΑΝΟΝΕΣ 

1. Οι ποινές που μπορεί να επιβληθούν στο προσωπικό 
με σχέση εργασίας ιδιωτικού δικαίου είναι, κατά σειρά 
βαρύτητος, οι εξής: 

α.Έγγραφη επίπληξη. 

β. Πρόστιμο ίσο με τις συνολικές καθαρές αποδοχές 
ενός μηνός. 

γ. Διακοπή της σύμβασης εργασίας για χρονικό διά¬ 
στημα μέχρι τριών μηνών. 

δ. Καταγγελία της σύμβασης εργασίας. 

2. Οι ποινές που μπορεί να επιβληθούν στο μόνιμο 
προσωπικό είναι αυτές που προβλέπονται από τον 
Υπαλληλικό Κώδικα (Ν. 2683/99 ΦΕΚ 19 Α'). 

3. Για όλα τα λοιπά θέματα που σχετίζονται με τη 
διενέργεια του πειθαρχικού ελέγχου εφαρμόζονται οι 
διατάξεις του π.δ. 410/88 (ΦΕΚ 191 Α') και για όσα θέματα 
δεν ρυθμίζονται από αυτό, οι διατάξεις του ν. 2683/1999 
(ΦΕΚ 19 Α'). 

ΚΕΦΑΛΑΙΟ Η' 

ΤΕΛΙΚΕΣ ΔΙΑΤΑΞΕΙΣ 

Αρθρο 39 
Ειδικές διατάξεις 

1. Όπου στο παρόν γίνεται αναφορά στις διατάξεις 
του Π.Δ/τος 50/2001 (ΦΕΚ Α' 39) νοείται ως αυτές έχουν 
τροποποιηθεί, αντίστοιχα, από τις διατάξεις του π.δ/τος 
347/2003 (ΦΕΚ Α' 315) και τις διατάξεις του π.δ/τος 
44/2005 (ΦΕΚ Α' 63). 

2. Το Διοικητικό Συμβούλιο μπορεί να αναθέτει με 
απόφασή του την άσκηση συγκεκριμένης ή συγκεκρι¬ 
μένων αρμοδιοτήτων, σε ένα ή περισσότερα από τα 
μέλη του ή στον Γ ενικό Διευθυντή, (άρθρο 6 παρ. 2 του 
ν. 3229/2004) 

3. Με απόφαση του Υπουργού Οικονομίας και Οι¬ 
κονομικών εγκρίνεται ο εσωτερικός κανονισμός της 
Επιτροπής στον οποίο περιλαμβάνεται και το σύστη¬ 
μα εσωτερικού ελέγχου, (άρθρο 6 παρ. 1 περ. ζ’ του ν. 
3229/2004) 


Αρθρο 40 

Καταργούμενες διατάξεις 

Από την έναρξη ισχύος του παρόντος διατάγματος 
καταργείται, με την επιφύλαξη της παρ. 5 του άρθρου 3 
του νόμου 3229/2004, κάθε άλλη γενική ή ειδική διάταξη 
που αντίκειται ή ρυθμίζει διαφορετικά τα θέματα που 
διέπονται από τον παρόντα οργανισμό. 

Αρθρο 41 

Η ισχύς του παρόντος αρχίζει από την δημοσίευσή 
του στην εφημερίδα της Κυβέρνησης. 

Στον Υπουργό Οικονομίας και Οικονομικών αναθέ¬ 
τουμε τη δημοσίευση και εκτέλεση του παρόντος δι¬ 
ατάγματος. 

Αθήνα, 3 Φεβρουάριου 2006 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΑΡΟΛΟΣ ΓΡ. ΠΑΠΟΥΛΙΑΣ 

ΟΙ ΥΠΟΥΡΓΟΙ 

ΕΣΩΤΕΡΙΚΩΝ, ΔΗΜΟΣΙΑΣ ΟΙΚΟΝΟΜΙΑΣ ΚΑΙ 

ΔΙΟΙΚΗΣΗΣ ΚΑΙ ΑΠΟΚΕΝΤΡΩΣΗΣ ΟΙΚΟΝΟΜΙΚΩΝ 

ΠΡΟΚΟΠΗΣ ΠΑΥΛΟΠΟΥΛΟΣ ΓΕΩΡΓΙΟΣ ΑΛΟΓΟΣΚΟΥΦΗΣ 

ΑΝΑΠΤΥΞΗΣ 

ΔΗΜΗΤΡΙΟΣ ΣΙΟΥΦΑΣ 
-♦- 

( 2 ) 

ΠΡΟΕΔΡΙΚΟ ΔΙΑΤΑΓΜΑ ΥΠ’ ΑΡΙΘΜ. 21 
Σύσταση Διεύθυνσης Ποιότητας και Αποδοτικότητας 
και Τμήματος Προσβασιμότητας Ατόμων με Αναπη¬ 
ρίες στο Υπουργείο Υγείας και Κοινωνικής Αλλη¬ 
λεγγύης. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις: 

α. Του άρθρου 6 και του άρθρου 12 παρ. 10 του ν. 3230/ 
2004 (ΦΕΚ 44 Α') «Καθιέρωση συστήματος διοίκησης 
με στόχους, μέτρηση της αποδοτικότητας και άλλες 
διατάξεις». 

β. Του άρθρου 20 του ν. 2503/1997 ( ΦΕΚ 107 Α') «Δι¬ 
οίκηση, οργάνωση, στελέχωση της Περιφέρειας, ρύθ¬ 
μιση θεμάτων για την τοπική αυτοδιοίκηση και άλλες 
διατάξεις». 

γ. Του άρθρου 29 Α του ν. 1558/1985 (ΦΕΚ 137 Α'), που 
προστέθηκε με το άρθρο 27 του ν. 2081/1992 (ΦΕΚ 154 
Α'), αντικαταστάθηκε με την παρ. 2α του άρθρου 1 του 
ν. 2469/1997 (ΦΕΚ 38 Α') και περιλήφθηκε στο άρθρο 
90 του Κώδικα νομοθεσίας για την Κυβέρνηση και τα 
κυβερνητικά όργανα που κυρώθηκε με το άρθρο πρώτο 
του π.δ. 63/2005 «Κωδικοποίηση της νομοθεσίας για την 
Κυβέρνηση και τα κυβερνητικά όργανα» (ΦΕΚ 98 Α'). 

2. Την υπ’ αριθμ. Υ1/10.3.2004 απόφαση του Πρωθυ¬ 
πουργού « Μεταβολή τίτλων Υπουργείων και καθορι¬ 
σμός της σειράς τάξης των Υπουργείων» (ΦΕΚ 513 Β'). 

3. Την υπ’ αριθμ. ΔΙΔΚ/Φ.1/2/6139/23.3.2004 (ΦΕΚ 527 Β') 
κοινή απόφαση του Πρωθυπουργού και του Υπουργού 
Εσωτερικών Δημόσιας Διοίκησης και Αποκέντρωσης 
«Ανάθεση αρμοδιοτήτων στους Υφυπουργούς Εσωτε¬ 
ρικών, Δημόσιας Διοίκησης και Αποκέντρωσης». 

4. Την υπ’ αριθμ. 37930/ΔΙΟΕ1864/14.10.2005 (ΦΕΚ1432 
Β') κοινή απόφαση του Πρωθυπουργού και του Υπουργού 
Οικονομίας και Οικονομικών «Καθορισμός αρμοδιοτήτων 
των Υφυπουργών Οικονομίας και Οικονομικών». 

5. Το γεγονός ότι από την έκδοση του παρόντος δι¬ 
ατάγματος προκαλείται ετήσια δαπάνη ύψους περίπου 
3900,00 Ευρώ, η οποία θα βαρύνει τον Προϋπολογισμό 
του Υπουργείου Υγείας και Κοινωνικής Αλληλεγγύης και 
ειδικότερα τους ΚΑΕ μισθοδοσίας του Φ.110. 

6. Την υπ’ αριθμ. 204/2005 γνωμοδότηση του Συμβουλί¬ 
ου τους Επικράτειας μετά από πρόταση του Υπουργού 
Υγείας και Κοινωνικής Αλληλεγγύης και των Υφυπουρ¬ 
γών Εσωτερικών, Δημόσιας Διοίκησης και Αποκέντρω¬ 
σης και Οικονομίας και Οικονομικών, αποφασίζουμε: 

Αρθρο 1 

I. Στο Υπουργείο Υγείας και Κοινωνικής Αλληλεγγύης 
συνιστάται Διεύθυνση Ποιότητας και Αποδοτικότητας, 
η οποία υπάγεται στην υφιστάμενη Γενική Διεύθυνση 
Διοικητικής Υποστήριξης και Τεχνικών Υποδομών που 
προβλέπεται στα άρθρα 6 και 25 του π.δ. 95/2000 (ΦΕΚ 
76 Α') «Οργανισμός του Υπουργείου Υγείας και Πρό¬ 
νοιας». Η συνιστώμενη Διεύθυνση είναι αρμόδια για τη 
μέτρηση της αποδοτικότητας και αποτελεσματικότητας, 
την εκτίμηση των αποτελεσμάτων και τη διατύπωση 
συγκεκριμένων προτάσεων για την ποιοτική βελτίωση 
της λειτουργίας του Υπουργείου και των υπηρεσιών 
που υπάγονται σε αυτό, σε σχέση με την άσκηση των 
αρμοδιοτήτων τους. 

II. Η ανωτέρω Διεύθυνση συγκροτείται από τα παρα¬ 
κάτω Τ μήματα: 

1) Τμήμα Ερευνών και Μετρήσεων Αποδοτικότητας, 
στην αρμοδιότητα του οποίου υπάγονται τα θέματα 
που αφορούν: 

α. στην εφαρμογή συστημάτων και μεθόδων μέτρησης 
αποδοτικότητας και αποτελεσματικότητας των μονά¬ 
δων του Υπουργείου και των υπηρεσιών που υπάγονται 
σε αυτό, σε συνεργασία με τη Διεύθυνση Ποιότητας και 
Αποδοτικότητας του Υπουργείου Εσωτερικών, Δημόσιας 
Διοίκησης και Αποκέντρωσης, 

β. στη σχεδίαση συστημάτων, μεθόδων μέτρησης και 
στη διεξαγωγή ερευνών αποδοτικότητας των ανωτέρω 
υπηρεσιών, 

γ. στον προσδιορισμό, σε συνεργασία με τη Διεύθυνση 
Ποιότητας και Αποδοτικότητας του Υπουργείου Εσωτε¬ 
ρικών, Δημόσιας Διοίκησης και Αποκέντρωσης, δεικτών 
μέτρησης αποδοτικότητας και αποτελεσματικότητας, 

δ. στην εφαρμογή πολιτικών για την συγκριτική επί¬ 
δοση των υπηρεσιών των μονάδων του Υπουργείου και 
των υπηρεσιών που υπάγονται σε αυτό, σε συνεργα¬ 
σία με τη Διεύθυνση Ποιότητας και Αποδοτικότητας 
του Υπουργείου Εσωτερικών, Δημόσιας Διοίκησης και 
Αποκέντρωσης, 

ε. στην εισήγηση, παρακολούθηση και αξιολόγηση μέ¬ 
τρων για τη διαρκή βελτίωση της αποδοτικότητας και 
αποτελεσματικότητας των υπηρεσιών και την ανταπό¬ 
κρισή τους στις ανάγκες των πολιτών, 

στ. στη σύνταξη εκθέσεων αποτελεσμάτων για τις 
επιμέρους αξιολογήσεις, όπως και στη σύνταξη ετήσιας 
έκθεσης απολογισμού της δράσης του η οποία υποβάλ¬ 
λεται στη Διεύθυνση Ποιότητας και Αποδοτικότητας 
του Υπουργείου Εσωτερικών, Δημόσιας Διοίκησης και 
Αποκέντρωσης, 


ζ. στην εισήγηση των αναγκαίων μέτρων για την κα¬ 
θιέρωση συστημάτων διοίκησης ολικής ποιότητας και 
διαδικασιών αυτοαξιολόγησης (κοινό πλαίσιο αξιολόγη¬ 
σης, διαδικασίες πιστοποίησης βάσει 130), 
η. στην εισήγηση σε συνεργασία με τη Διεύθυνση 
Ποιότητας και Αποδοτικότητας του Υπουργείου Εσωτε¬ 
ρικών, Δημόσιας Διοίκησης και Αποκέντρωσης για την 
προώθηση της υπουργικής απόφασης του Υπουργού 
Εσωτερικών, Δημόσιας Διοίκησης και Αποκέντρωσης 
με την οποία εξειδικεύονται περαιτέρω οι γενικοί και 
ορίζονται ειδικοί δείκτες, σύμφωνα με την παρ.4 του 
άρθρου 5 του ν. 3230/2004 (ΦΕΚ 44 Α'). 

2) Τμήμα Τεκμηρίωσης, Καλύτερων Πρακτικών και Δι¬ 
αχείρισης Παραπόνων, στην αρμοδιότητα του οποίου 
υπάγονται τα θέματα που αφορούν: 

α. στη συλλογή στοιχείων και δεδομένων που αναφέ- 
ρονται στην αποδοτικότητα και αποτελεσματικότητα 
των οργανικών μονάδων του Υπουργείου και των υπη¬ 
ρεσιών που υπάγονται σ’αυτό, 
β. στην παρακολούθηση της εξέλιξης και επεξεργα¬ 
σίας τους, καθώς και στην προώθηση της ενημέρωσης 
των πολιτών σχετικά με τα ανωτέρω, αλλά και γενικό¬ 
τερα θέματα που αφορούν στις παρεχόμενες υπηρεσίες 
από το Υπουργείο, 

γ. στη συνεργασία με άλλα κέντρα τεκμηρίωσης απο¬ 
δοτικότητας και αποτελεσματικότητας των υπηρεσιών, 
δ. στην εισήγηση, παρακολούθηση και αξιολόγηση 
μέτρων για τη διαρκή βελτίωση της ποιότητας των 
παρεχόμενων προς τους πολίτες υπηρεσιών, όπως και 
της αποδοτικότητας και αποτελεσματικότητας των μο¬ 
νάδων του Υπουργείου και των υπηρεσιών που υπάγο¬ 
νται σε αυτό, όπως και της ανταπόκρισης των μονάδων 
αυτών στις ανάγκες των πολιτών, 
ε. στον εντοπισμό των καλύτερων πρακτικών σε θέ¬ 
ματα αρμοδιότητας του Υπουργείου και στην εισήγηση 
για την εφαρμογή τους από τις οικείες υπηρεσίες, 
στ. στη συμμετοχή σε διαδικασίες βράβευσης σε συ¬ 
νεργασία με τη Διεύθυνση Ποιότητας και Αποδοτικότη¬ 
τας του Υπουργείου Εσωτερικών, Δημόσιας Διοίκησης 
και Αποκέντρωσης, 

ζ. στην εισήγηση στη Διεύθυνση Ποιότητας και Απο¬ 
δοτικότητας του Υπουργείου Εσωτερικών, Δημόσιας 
Διοίκησης και Αποκέντρωσης για τη βράβευση των υπη¬ 
ρεσιακών μονάδων ή φορέων που διακρίνονται για την 
αποδοτικότητα και την αποτελεσματικότητά τους, 
η. στην οργάνωση και λειτουργία ολοκληρωμένου συ¬ 
στήματος διαχείρισης παραπόνων και υποδείξεων, 
θ. στη συλλογή, καταγραφή, επεξεργασία, ανάλυση, 
αξιολόγηση και αξιοποίηση των ανωτέρω υποβαλλόμε¬ 
νων παραπόνων και υποδείξεων, 
ι. στην εισήγηση στις αρμόδιες μονάδες που αφορούν 
τα παράπονα και οι υποδείξεις για τη λήψη των ανα¬ 
γκαίων μέτρων. 

Άρθρο 2 

Σύσταση Τμήματος Προσβασιμότητας 
Ατόμων με Αναπηρίες 

1. Συνιστάται στη Διεύθυνση Προστασίας Ατόμων με 
Ειδικές Ανάγκες του Υπουργείου Υγείας και Κοινωνι¬ 
κής Αλληλεγγύης, η οποία προβλέπεται στο άρθρο 23 
του π.δ. 95/2000 (ΦΕΚ 76 Α'), Τμήμα Προσβασιμότητας 
Ατόμων με Αναπηρίες (Α με Α). 




206β 


ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΠΡΩΤΟ) 


2. Οι αρμοδιότητες του ανωτέρω Τμήματος είναι οι 
εξής: 

α. Η μέριμνα για την καταγραφή των υφιστάμενων 
προβλημάτων προσβασιμότητας και λοιπών διευκολύν¬ 
σεων για τα ΑμεΑ (υπαλλήλους και εξυπηρετούμενους 
πολίτες) στους χώρους που αναπτύσσουν τη δραστηρι- 
ότητά τους οι υπηρεσίες του Υπουργείου ή οι εποπτευ¬ 
όμενοι από αυτήν φορείς, οι οποίοι δεν έχουν συστήσει 
μονάδα για ΑμεΑ. 

β. Η μελέτη και εισήγηση για τη λήψη των αναγκαίων 
διοικητικών και νομοθετικών μέτρων εκτέλεσης έργων 
εξασφάλισης της προσβασιμότητας και λοιπών διευ¬ 
κολύνσεων των πιο πάνω ατόμων, όπως της εύκολης 
προσέγγισης (χώροι στάθμευσης, πεζοδρόμια), εισόδου 
και κίνησης εντός των κτιρίων που λειτουργούν υπηρε¬ 
σίες και φορείς αρμοδιότητας του Υπουργείου (θύρες, 
διάδρομοι, ανελκυστήρες) δημιουργίας των απαραίτη¬ 
των προϋποθέσεων για την ανεμπόδιστη εξυπηρέτηση 
από τους αρμόδιους υπαλλήλους, με συμβατικές και 
σύγχρονες μεθόδους (κατάλληλες θυρίδες συναλλαγής, 
εξυπηρέτηση από ένα σημείο, πρόσβαση σε εφαρμογές 
ηλεκτρονικής διοίκησης για πληροφόρηση και εξυπη¬ 
ρέτηση), και για τη διευκόλυνσή τους στη χρήση των 
ψυκτών νερού, των τηλεφώνων για το κοινό και διαμόρ¬ 
φωση χώρων υγιεινής. 

γ. Η προώθηση, κατεύθυνση και συντονισμός των 
ενεργειών, καθώς και η παρακολούθηση και ο έλεγ¬ 
χος των εκτελούμενων έργων, για την εφαρμογή των 
πιο πάνω μέτρων και την άμεση συμμόρφωση προς 
τις υφιστάμενες υποχρεώσεις που προβλέπονται από 
ειδικές διατάξεις. 

δ. Η σύνταξη τεχνικών προδιαγραφών (όπως για τη 
διαμόρφωση κτιρίων και την προμήθεια εξοπλισμού), 
τεχνικών δελτίων έργου, αρχιτεκτονικών και λοιπών με¬ 
λετών, επιχειρησιακών προγραμμάτων δράσης και προϋ¬ 
πολογισμού δαπάνης, για την εκτέλεση των αναγκαίων 
έργων προσβασιμότητας και λοιπών διευκολύνσεων 
των ατόμων ΑμεΑ, στους χώρους που αναπτύσσουν τη 
δραστηριότητά τους υπηρεσίες του Υπουργείου ή των 
εποπτευομένων από αυτό φορέων. 

ε. Η παρακολούθηση των εξελίξεων της τεχνολογίας 
και της νομοθεσίας στα πιο πάνω θέματα και η μέριμνα 
για την εισαγωγή και εφαρμογή από τις υπηρεσίες του 
Υπουργείου και των εποπτευομένων φορέων, ανάλογων 
μεθόδων και πρακτικών. 

στ. Η συνεργασία με το Υπουργείο Εσωτερικών, Δημό¬ 
σιας Διοίκησης και Αποκέντρωσης και με άλλους φορείς 
στην Ελλάδα και στο εξωτερικό 

- για την ανταλλαγή σχετικών πληροφοριών, στοι¬ 
χείων, τεχνογνωσίας και την αμοιβαία συνδρομή στα 
παραπάνω θέματα. 

- για την ανάπτυξη προσβάσιμων κέντρων πληρο¬ 
φόρησης των παραπάνω ατόμων, την ενημέρωση και 
ευαισθητοποίηση των υπαλλήλων του Υπουργείου και 
των πολιτών στην κατανόηση των αναγκών και των 


δικαιωμάτων των ατόμων με αναπηρία. 

- για την κωδικοποίηση της σχετικής νομοθεσίας που 
αφορά στα άτομα αυτά. 

Άρθρο 3 

Προϊστάμενοι συνιστώμενων οργανικών μονάδων 

1. Στη Διεύθυνση Ποιότητας και Αποδοτικότητας 
προϊσταται υπάλληλος των κλάδων: ΠΕ Διοικητικού, ή 
ΠΕ Οικονομικού, ή ΠΕ Στατιστικής, ή ΠΕ Μηχανικών, ή 
ΠΕ Πληροφορικής, ή άλλων κλάδων κατηγορίας ΠΕ με 
εξειδίκευση στην ολική ποιότητα και στη μέτρηση της 
αποδοτικότητας. 

2. Στα Τμήματα της Διεύθυνσης προίστανται υπάλ¬ 
ληλοι των κλάδων: ΠΕ Διοικητικού, ή ΠΕ Οικονομικού, ή 
ΠΕ Στατιστικής, ή ΠΕ Μηχανικών, ή ΠΕ Πληροφορικής 
και αν δεν υφίστανται υπάλληλοι των ανωτέρω κλάδων 
δύναται να προϊστανται υπάλληλοι του κλάδου ΤΕ Δι¬ 
οικητικού - Λογιστικού, ή ΤΕ Πληροφορικής . 

3. Στο Τμήμα Προσβασιμότητας Ατόμων με Αναπηρίες 
προϊσταται υπάλληλος των κλάδων: ΠΕ Διοικητικού, 
ή ΠΕ Οικονομικού, ή ΠΕ Μηχανικών, ή ΠΕ Ψυχολόγων 
και αν δεν υφίσταται υπάλληλος των ανωτέρω κλάδων 
δύναται να προϊσταται υπάλληλος του κλάδου ΤΕ Μη¬ 
χανικών, ή ΤΕ Διοικητικού - Λογιστικού. 

Το Τμήμα στελεχώνεται από τους εξής κλάδους: ΠΕ 
Ψυχολόγων, ή ΤΕ Μηχανικών, ή ΤΕ Διοικητικού - Λογι¬ 
στικού, ή ΔΕ Διοικητικού. 

Αρθρο 4 

Η Διεύθυνση Οργάνωσης, Ποιότητας Υπηρεσιών και 
Πληροφορικής, η οποία προβλέπεται στο άρθρο 28 του 
π.δ. 95/2000 (ΦΕΚ 76 Α'), όπως τροποποιήθηκε με το π.δ. 
299/2000 (ΦΕΚ 240 Α'), μετονομάζεται σε Διεύθυνση 
Οργάνωσης, Απλούστευσης Διαδικασιών και Πληρο¬ 
φορικής και το Β' Τμήμα της μετονομάζεται σε Τμήμα 
Απλούστευσης Διαδικασιών. 

Οι διατάξεις του άρθρου 28 παρ. 2 υποπαρ. β' εδάφια 
(10), (11), (13), (14), (15) του π.δ. 95/2000 καταργούνται. 

Η ισχύς του παρόντος διατάγματος αρχίζει από τη 
δημοσίευσή του στην Εφημερίδα της Κυβερνήσεως. 

Στον Υπουργό Υγείας και Κοινωνικής Αλληλεγγύης 
αναθέτουμε τη δημοσίευση και εκτέλεση του παρόντος 
διατάγματος. 

Αθήνα, 31 Ιανουάριου 2006 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΑΡΟΛΟΣ ΓΡ. ΠΑΠΟΥΛΙΑΣ 

ΟΙ ΥΠΟΥΡΓΟΙ 

ΥΦΥΠ. ΕΣΩΤΕΡΙΚΩΝ, ΔΗΜΟΣΙΑΣ ΥΦΥΠ. ΟΙΚΟΝΟΜΙΑΣ 

ΔΙΟΙΚΗΣΗΣ ΚΑΙ ΑΠΟΚΕΝΤΡΩΣΗΣ ΚΑΙ ΟΙΚΟΝΟΜΙΚΩΝ 

Α. ΑΝΔΡΕΟΥΛΑΚΟΣ Π. ΔΟΥΚΑΣ 

ΥΓΕΙΑΣ ΚΑΙ ΚΟΙΝΩΝΙΚΗΣ ΑΛΛΗΛΕΓΓΥΗΣ 

Ν. ΚΑΚΛΑΜΑΝΗΣ 

ΕΘΝΙΚΟ ΤΥΠΟΓΡΑΦΕΙΟ 

ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 


ΠΕΡΙΦΕΡΕΙΑΚΑ ΓΡΑΦΕΙΑ ΠΩΛΗΣΗΣ Φ.Ε.Κ. 

ΘΕΣΣΑΛΟΝΙΚΗ - Βασ. Ολγας 227 

(2310) 423 956 

ΛΑΡΙΣΑ - Διοικητήριο 

(2410)597449 

ΠΕΙΡΑΙΑΣ - Ευριπίδου 63 

(210) 413 5228 

ΚΕΡΚΥΡΑ -Σαμαρά 13 

(26610) 89 122 

ΠΑΤΡΑ - Κόρινθου 327 

(2610) 638 109 


(26610) 89 105 


(2610) 638 110 

ΗΡΑΚΛΕΙΟ -Πεδιάδος 2 

(2810) 300 781 

ΙΩΑΝΝΙΝΑ -Διοικητήριο 

(26510) 87215 

ΛΕΣΒΟΣ - Πλ.Κωνσταντινουπόλεως 1 

(22510) 46 654 

ΚΟΜΟΤΗΝΗ- Δημοκρατίας 1 

(25310) 22 858 


(22510) 47 533 


ΤΙΜΗ ΠΩΛΗΣΗΣ ΦΥΛΛΩΝ ΕΦΗΜΕΡΙΔΟΣ ΤΗΣ ΚΥΒΕΡΝΗΣΕΩΣ 


Σε έντυπη μορφή: 

• Για τα ΦΕΚ από 1 μέχρι 16 σελίδες σε 1 βυτο, προσαυξανόμενη κατά 0,20 6υτο για κάθε επιπλέον οκτασέλιδο ή μέρος αυτού. 

• Για τα φωτοαντίγραφα ΦΕΚ σε 0,15 θυτο ανά σελίδα. 

Σε μορφή 00: 


Τεύχας 

Περίοδος 

ευπο 

Τεύχας 

Περίοδος 

ευκο 

Α' 

Ετήσιο 

150 

Αναπτυξιακών Πράξεων 

Ετήσιο 

50 

Α 

3μήνιαίο 

40 

Ν.Π.Δ.Δ. 

Ετήσιο 

50 

Α' 

Μηνιαίο 

15 

Παράρτημα 

Ετήσιο 

50 

Β’ 

Ετήσιο 

300 

Εμπορικής και Βιομηχανικής Ιδιοκτησίας 

Ετήσιο 

100 

Β' 

3μηνιαίο 

80 

Ανώτατου Ειδικού Δικαστηρίου 

Ετήσιο 

5 

Β' 

Μηνιαίο 

30 

Διακηρύξεων Δημοσίων Συμβάσεων 

Ετήσιο 

200 

Γ 

Ετήσιο 

50 

Διακηρύξεων Δημοσίων Συμβάσεων 

Εβδομαδιαίο 

5 

Δ' 

Ετήσιο 

220 

Α.Ε. & Ε.Π.Ε 

Μηνιαίο 

100 

Δ' 

3μηνιαίο 

60 





• Η τιμή πώλησης μεμονωμένων Φ.Ε.Κ σε μορφή σύ-Γοπι από εκείνα που διατίθενται σε ηλεκτρονική μορφή και μέχρι 100 σελίδες σε 5 θυτο προσαυξανόμενη κατά 1 ευτο ανά 50 
σελίδες. 

• Η τιμή πώλησης σε μορφή σά-Γοπι δημοσιευμάτων μιας εταιρείας στο τεύχος Α.Ε. και Ε.Π.Ε. σε 5 θυτο ανά έτος. 

ΠΑΡΑΓΓΕΛΙΑ ΚΑΙ ΑΠΟΣΤΟΛΗ Φ.Ε.Κ.: τηλεφωνικά: 210 - 4071010, (3χ: 210 - 4071010 ίπίΒΓηθΙ: Ι)11ρ://νννννν.Βΐ.9Γ. 


ΕΤΗΣΙΕΣ ΣΥΝΔΡΟΜΕΣ Φ.Ε.Κ. 


Σε έντυπη μορφή_Απά τα ΙπΙβτπβΙ 


Α' (Νόμοι, Π.Δ., Συμβάσεις κτλ.) 

225 € 

190 € 

Β' (Υπουργικές αποφάσεις κτλ.) 

320 € 

225 € 

Γ' (Διορισμοί, απολύσεις κτλ. Δημ. Υπαλλήλων) 

65 € 

ΔΩΡΕΑΝ 

Δ' (Απαλλοτριώσεις, πολεοδομία κτλ.) 

320 € 

160 € 

Αναπτυξιακών Πράξεων και Συμβάσεων (Τ.Α.Π.Σ.) 

160 € 

95 € 

Ν.Π.Δ.Δ. (Διορισμοί κτλ. προσωπικού Ν.Π.Δ.Δ.) 

65 € 

ΔΩΡΕΑΝ 

Παράρτημα (Προκηρύξεις θέσεων ΔΕΠ κτλ.) 

33 € 

ΔΩΡΕΑΝ 

Δελτίο Εμπορικής και Βιομ/κής Ιδιοκτησίας (Δ.Ε.Β.Ι.) 

65 € 

33 € 

Ανωτάτου Ειδικού Δικαστηρίου (Α.Ε.Δ.) 

10€ 

ΔΩΡΕΑΝ 

Ανωνύμων Εταιρειών & Ε.Π.Ε. 

2.250 € 

645 € 

Διακηρύξεων Δημοσίων Συμβάσεων (Δ.Δ.Σ.) 

225 € 

95 € 

Πρώτο (Α'), Δεύτερο (Β') καιΤέταρτο (Δ') 

- 

450 € 


• Το τεύχος του ΑΣΕΠ (έντυπη μορφή) θα αποστέλλεται σε συνδρομητές με την επιβάρυνση των 70 βογο, ποσό το οποίο αφορά ταχυδρομικά έξοδα. 

• Για την παροχή δικαιώματος ηλεκτρονικής πρόσβασης σε Φ.Ε.Κ. προηγουμένων ετών και συγκεκριμένα στα τεύχη Α', Β', Δ', Αναπτυξιακών Πράξεων & 
Συμβάσεων, Δελτίο Εμπορικής και Βιομηχανικής Ιδιοκτησίας Διακηρύξεων, Δημοσίων Συμβάσεων και Α.Ε. & Ε.Π.Ε., η τιμή προσαυξάνεται πέραν του ποσού 
της ετήσιας συνδρομής έτους 2006, κατά 40 Βυτο ανά έτος παλαιότητας και ανά τεύχος. 


* Οι συνδρομές του εσωτερικού προπληρώνονται στις ΔΟΥ (το ποσό συνδρομής καταβάλλεται στον κωδικό αριθμό εσόδων ΚΑΕ 2531 και το ποσό υπέρ ΤΑΠΕΤ (5% του 
ποσού της συνδρομής) στον κωδικό αριθμό εσόδων ΚΑΕ 3512) .Το πρωτότυπο αποδεικτικό είσπραξης (διπλότυπο) θα πρέπει να αποστέλλεται ή να κατατίθεται στην 
αρμόδια Υπηρεσία του Εθνικού Τυπογραφείου. 

* Η πληρωμή του υπέρ ΤΑΠΕΤ ποσοστού που αντιστοιχεί σε συνδρομές, εισπράπεται και από τις Δ0Υ. 

* Οι συνδρομητές του εξωτερικού έχουν τη δυνατότητα λήψης των δημοσιευμάτων μέσω ίηίβπιβΐ, με την καταβολή των αντίστοιχων ποσών συνδρομής και ΤΑΠΕΤ. 

* Οι Νομαρχιακές Αυτοδιοικήσεις, οι Δήμοι, οι Κοινότητες ως και οι επιχειρήσεις αυτών πληρώνουν το μισό χρηματικό ποσό της συνδρομής και ολόκληρο το ποσό υπέρ 
του ΤΑΠΕΤ. 

* Η συνδρομή ισχύει για ένα ημερολογιακό έτος. Δεν εγγράφονται συνδρομητές για μικρότερο χρονικό διάστημα. 

* Η εγγραφή ή ανανέωση της συνδρομής πραγματοποιείται το αργότερο μέχρι την 31 ην Δεκεμβρίου κάθε έτους. 

* Αντίγραφα διπλοτύπων, ταχυδρομικές επιταγές και χρηματικά γραμμάτια δεν γίνονται δεκτά. 


Πληροφορίες Α.Ε. - Ε.Π.Ε. και λοιπών Φ.Ε.Κ.: 210 527 9000 
Φωτοαντίγραφα παλαιών ΦΕΚ - ΒΙΒΛΙΟΘΗΚΗ - ΜΑΡΝΗ 8 - Τηλ. (210)8220885 - 8222924 
Δωρεάν διάθεση τεύχους Προκηρύξεων ΑΣΕΠ αποκλειστικά από Μάρνη 8 & Περιφερειακά Γραφεία 
Δωρεάν ανάγνωση δημοσιευμάτων τεύχους Α από την ιστοσελίδα ταυ Εθνικού Τυπογραφείου 


Οι υπηρεσίες εξυπηρέτησης των πολιτών λειτουργούν καθημερινά από Οδ.ΟΟ' έως 13.00' 





ΪΓ ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 




; ΚΑΠΟΔΙΣΤΡΙΟΥ 34 * ΑΘΗΝΑ 104 32 * ΤΗΛ. 210 52 79 000 * ΡΑΧ 210 52 21 004 

||), ΗΛΕΚΤΡΟΝΙΚΗ ΔΙΕΥΘΥΝΣΗ: ΙτίΙρ://νννννν.θ1.9Γ - β-ιτΐ3ίΙ: »θΙ)Γη35ΐόΓ@6ΐ.9Γ 

